ועדת הפנים והגנת הסביבה, כנסת 20, פרוטוקול מספר 710, 2018-08-09 11:00

יואב קיש: שלום לכולם, אני פותח את הישיבה בפתח הדברים כמובן שכולנו מפה מחזקים את תושבי הדרום והעוטף, ומאחלים להם שהשקט יחזור מהר וללא נפגעים, ואצל כולנו הלב איתם.

יואב קיש: אני פותח את הדיון.

יואב קיש: הנושא הוא חשש משימוש בחקירות רדומות לטובת סיכול פוליטי.

יואב קיש: נמצאים איתנו: עורך דין פרקליט המדינה שי ניצן פרקליט המדינה, וניצב ראש אח"מ במשטרה ניצב גדי סיסו ראש אח"מ במשטרה.

יואב קיש: מטרת הדיון וההתנהלות, אני למעשה מחזיק פה גם פרוטוקול של הוועדה שנעשה מלפני כשנתיים, קצת יותר, מה-6 ביולי 2016, שדן בנושא "איסוף חומרים על אנשי ציבור על ידי משטרת ישראל", מה שהיה בזמנו קרוי "מסמך יצחקי".

יואב קיש: הדיון הוא דיון חשוב ומשמעותי.

יואב קיש: אני רוצה להבהיר לכולם שהליך הפיקוח הפרלמנטרי שאנחנו עושים פה היום הוא לא הליך של פגיעה במשטרה.

יואב קיש: אני מודה שהיה מאוד מדאיג לשמוע קולות כאלו, שכאילו מחפשים והולכים לשם, שהרי אנחנו בסופו של דבר עושים את ליבת העשייה הדמוקרטית.

יואב קיש: תפקיד הכנסת ותפקיד הוועדה הזו - - -

בצלאל סמוטריץ': שמעתי את דוברת המשטרה בערוץ 2 אומרת שאנחנו רוצים לקעקע את שלטון החוק.

יואב קיש: עוד לא התחלתי ואתה כבר מפריע לי.

יואב קיש: בסדר.

בצלאל סמוטריץ': לא, כמעט נבהלתי מעצמנו.

יואב קיש: אני אומר בצורה הכי ברורה.

יואב קיש: אני גם לא מדבר על דוברת המשטרה, אבל גם כל מיני כתבי – אני לא רוצה להעליב, אבל הם באים אליי בביקורת שאני עושה עבודת פיקוח על המשטרה.

יואב קיש: אז ככה, זה תפקיד הוועדה הזו, וכך יהיה.

יואב קיש: ואני מאוד מקווה שהקולות האלה לא מגיעים מכיוון המשטרה, ואלה דעות של אנשים שלא מבינים מהי דמוקרטיה.

לאה פדידה: הגיע יושב-ראש האגף החדש?

אמיר אוחנה: כן, הוא יושב לפנייך.

יואב קיש: כן, הצגתי.

יואב קיש: לפנייך.

לאה פדידה: לא, הכוונה – האגף לשעת הצורך.

יואב קיש: חברת הכנסת פדידה, נא לא להפריע.

יואב קיש: אני מבקש, אני לא הולך להאריך, אנחנו תיכף נתחיל את הדיון, וכל חברי הכנסת יקבלו את הדיבור כמובן.

יואב קיש: לכל גורמי אכיפת החוק – לפרקליטות ולמשטרה – כוח עצום, וטוב שכך.

יואב קיש: מטרת הפיקוח של ועדה זו היא לוודא שבכוח זה נעשה שימוש ענייני ולא אינטרסנטי.

יואב קיש: ואין מקום אחר בכנסת מלבד ועדת הפנים של הכנסת שתפקידה לפקח על פעילות זו.

יואב קיש: הפרוטוקול – אני רוצה להקריא קטע מהפרוטוקול של המסמך, מה שהיה לפני שנתיים.

יואב קיש: אמר המפכ"ל אז, זה היה כבר בעצם רוני אלשיך בתחילת תפקידו, הוא אמר על המסמך: ברור שהיות וזה יכול להתפרש לא נכון, ראוי שאנחנו נשנה את שיטת הבקרה – המסמך הוצג כשיטת בקרה שנעשה לטובת בקרה פנימית – לא סיימנו את התהליך, ראש אח"מ קיבל ממני הנחיה לגבש תהליך.

יואב קיש: זה תהליך שיתואם עם משרד המשפטים, עם היועץ הממשלתי, עם הפרקליטות, הוא נגזרת של הנחיותיהם.

יואב קיש: אבל אני מניח שנמצא את הדרך איך לעשות את זה בצורה שלא יכולה להתפרש אחרת.

יואב קיש: זאת אומרת, אחד הדברים שאני הבנתי, לפחות מהעניין הזה, שכנראה דברים הולכים להשתנות בנושא זה.

יואב קיש: וכמובן שהמשטרה בדבר הזה צריכה לערב גם את הפרקליטות ואת היועץ המשפטי לממשלה.

יואב קיש: ולכן זה מביא אותי לשאלות האלה.

יואב קיש: ואני מציע שנעשה ככה: אני אפתח בכמה שאלות, אנחנו נשמע גם את הפרקליט וגם את ראש אח"מ, ואז הח"כים יוכלו להגיב, ויגידו את דבריהם ואנחנו נתקדם.

אורן אסף חזן: שיישארו לשמוע גם אותנו.

יואב קיש: לא לא, כולם יישארו.

יואב קיש: אני רוצה לדעת, האם באמת הוגדרו נהלים חדשים?

יואב קיש: האם יצאה הנחיה ברורה שאוסרת על איסוף חומרים?

יואב קיש: האם כל בקשה למידע מתועדת?

יואב קיש: למי זה מועבר?

יואב קיש: פיקוח של היועמ"ש, והאם הוא מתבצע?

יואב קיש: למשל, אחד הדברים שמסתובבים כבר זה שיש גם "מסמך יצחקי" על ראשי רשויות.

יואב קיש: ואתם יודעים, אלה שאלות קשות.

יואב קיש: ואולי השאלה הכי קשה זה עם אני מקווה שנסיים את הדיון, אז פתאום מישהו יחליט שחבר הכנסת יואב קיש שואל פה שאלות קשות, בואו נראה רגע איזה חומר יש לנו על יואב קיש.

בצלאל סמוטריץ': זה הם עשו כבר לפני הדיון.

יואב קיש: ואני יכול להגיד לך שאני שומע אנשים שאומרים לי את זה.

יואב קיש: ואני מאוד מאמין ומקווה שאנחנו לא במדינה שכזו.

מיקי לוי: תתלונן במשטרה, יואב.

יואב קיש: אנחנו לא במדינה שכזו.

יואב קיש: נושא שני שאני מבקש שנתייחס אליו ובאריכות זה לפני שלוש שנים נבחר מועמד לתפקיד המפכ"ל – גל הירש.

יואב קיש: הודעת שר הבט"פ על המינוי הייתה ב-25 באוגוסט 2015.

יואב קיש: החקירה עדיין לא הסתיימה, ואין בכוונתי להיכנס לנושא של חקירה פעילה.

יואב קיש: אנחנו לא נעשה את זה, אנחנו לא נוהגים לעשות את זה בכנסת.

לאה פדידה: אבל זאת השאלה, למה שלוש שנים לוקחת חקירה.

יואב קיש: חברת הכנסת פדידה, מספיק.

מיקי לוי: פעם ראשונה.

יואב קיש: הוצאת לי את המילים מהפה.

יואב קיש: אנחנו לא נדון בתיק עצמו.

יואב קיש: מצד שני, ופה אני מתחבר בהחלט למה שאמרת, שלוש שנים של חקירות – אני רוצה לדעת ולקבל תשובות לא לגבי החקירה, אמרתי שאת זה שם בצד, אבל כן לגבי ההליך של פתיחת החקירה ותקינותו.

יואב קיש: למשל, שאלות כמו: מתי קיבל ניצב יצחקי את פניית היועץ המשפטי לממשלה לבדיקה של גל הירש?

יואב קיש: האם היוזמה התחילה כיוזמה פרטית של ניצב יצחקי בתוך המשטרה?

יואב קיש: האם הליך הפנייה של יצחקי היה תקין ולפי הנהלים.

יואב קיש: לזה מצטרף חשש של אמירה של ניצב יצחקי שאני לא שמעתי אותה, אבל כאילו נאמר – האם באמת אמר יצחקי לממלא מקום המפכ"ל דאז בנצי סאו: בנצי, איך סידרנו לך את המפכ"לות?

אמיר אוחנה: לא הוכחש.

יואב קיש: אני שואל.

יואב קיש: אנחנו נשמע תשובות, תאמין לי, אנחנו לא נצא מפה בלי תשובות.

מיקי לוי: מה זה שייך לדיון, יואב?

יואב קיש: זה שייך.

יואב קיש: ועוד איך שייך.

אמיר אוחנה: זה הדיון.

יואב קיש: שאלה נוספת: אני רוצה לדעת, אם היה חומר – ועוד פעם, בלי להיכנס לחומר – שהיה כנגד גל הירש, שהצדיק חקירה של שלוש שנים, מדוע לא נפתחה חקירה כנגד גל הירש לפני שהיה מועמד למפכ"ל?

יואב קיש: האם היועץ המשפטי היה מעורב והיה יוזם בכל ההליך של בחינת המפכ"ל דאז?

יואב קיש: ויותר מזה, מדוע בכלל נושא של מועמד למפכ"לות, ההתנהלות צריכה להיות במשטרה?

יואב קיש: מדוע זה לא מרוכז על ידי היועץ המשפטי לממשלה בניתוק מהמשטרה?

יואב קיש: לדעתי זה טריוויאלי.

יואב קיש: בסופו של דבר, ואם קודם אמרתי ממה אני חושש, אני מאוד חושש ואני מקווה שאנחנו לא נמצאים במקום שבו מחליט ניצב לסכל מועמד של מפכ"ל.

יואב קיש: ואני שם את זה על השולחן עכשיו.

יואב קיש: ואני לא מדבר על החקירה עצמה, אני אומר עוד פעם, אני מדבר על ההליך, האם היה תקין?

יואב קיש: וכל המהלך של פתיחת החקירה עצמה.

יואב קיש: אלה הדברים, אלה שני הנושאים העיקריים שאני רוצה לפתוח איתם.

יואב קיש: ואנחנו באמת נבחן את כל הנושא, כפי שאמרתי, גם של המשך הישיבה הקודמת, גם עכשיו, וגם את האירוע – כן, חבר הכנסת מיקי לוי – הנושא של פתיחת החקירה והאופן שלה כנגד גל הירש.

יואב קיש: עזוב את השלוש שנים שהיא הזכירה פה, עזוב את מה יש בחקירה – אני לא נכנס לזה.

יואב קיש: אני נכנס לאמירה הברורה של איך, מה ומי מחליט לפתוח חקירה כזאת.

לאה פדידה: שאלה קטנה.

יואב קיש: לא, את רשומה.

יואב קיש: סדר הדוברים, אז אמרתי - - -

מיקי לוי: אני אחרון, בבקשה.

יואב קיש: יכול להיות שידברו אחריך עוד אנשים, אני לא מבטיח.

מיקי לוי: אני אחרון הדוברים.

יואב קיש: סדר הדוברים: עורך דין פרקליט המדינה שי ניצן יתחיל, ואחריו ניצב ראש אח"מ במשטרה ניצב גדי סיסו, ואחר כך חברי הכנסת לפי הסדר שנרשמו.

יואב קיש: אני רק אומר לחברי הכנסת: מי שיפריע, שלוש קריאות והוא בחוץ.

יואב קיש: אז אני מבקש, אל תבחנו אותי.

אורן אסף חזן: צודק.

לאה פדידה: אז רק שאלה לתוספת.

יואב קיש: לא, לא עכשיו.

יואב קיש: אחרי שהם ידברו את הראשונה ששואלת.

יואב קיש: את ראשונה ברשימה.

יואב קיש: אוקיי, בבקשה, עורך דין פרקליט המדינה שי ניצן.

שי ניצן: בוקר טוב.

שי ניצן: בפתח הדברים, מעבר להצטרפות לדברי היושב-ראש, שכולנו מקווים שיירגע המצב בדרום ושאיש לא ייפגע, בוודאי אין לי שום בעיה, אני חושב שזו הוועדה, בהתייחס למה שאמרת, זו ועדה שתפקידה לפקח על פעולת המשטרה, אין שום מניעה לדבר הזה.

שי ניצן: אנחנו בדיונים כאלה באים, אומרים את כל מה שניתן לומר.

שי ניצן: אנחנו משתדלים להשיב לכל השאלות, כמובן מבלי להיכנס לחומר מודיעיני ומבלי להתייחס לתיקים ספציפיים.

שי ניצן: זה הנוהל מאז ומעולם, ולפחות לנו, ואני בטוח שגם למשטרה, אין שום בעיה עם הדבר הזה.

שי ניצן: אני אשתדל ללכת לפי השאלות שיושב-ראש הוועדה אמר.

שי ניצן: ואני כבר אומר שכמובן אחר כך, אם חברי כנסת ישאלו שאלות נוספות אני אשמח להשיב, יחד עם ראש אגף החקירות והמודיעין.

שי ניצן: אני מתלבט מאיזה חלק להשיב.

שי ניצן: אני אלך לפי הסדר שאדוני אמר.

שי ניצן: קודם כול, ואת זה ייטיב להסביר חברי, אבל אני אגיד כמה מילים.

שי ניצן: משטרת ישראל מקבלת מאות אלפי, אם לא מיליונים, של ידיעות מודיעיניות נגד אנשים.

שי ניצן: חלקם, רובם הגדול, כמובן אנשים שהם לא אישיות ציבורית – לא נבחרי ציבור, לא עובדי ציבור בכירים – אלא אזרחים שיש ידיעות מודיעיניות.

שי ניצן: אגב, זה שיש ידיעה מודיעינית זה כמובן לא אומר שמה שכתוב בה נכון.

שי ניצן: אנחנו מכירים הרבה מאוד ידיעות, הגדיר את זה המפכ"ל, עברתי לכבוד הדיון על הפרוטוקול הקודם, הגדיר את זה המפכ"ל – רוב גדול של הידיעות זה, כלשונו, זבל, כלומר דברים שאין להם ערך.

שי ניצן: ולכן צריך להתייחס כמובן בזהירות.

שי ניצן: זה חשוב מי מקור הידיעה, האם מכירים אותו, מה אמינותו, האם יש סימני אמת?

שי ניצן: כל דבר כזה צריך להתייחס בזהירות.

שי ניצן: מצד שני, שום משטרה בעולם לא יכולה לעבוד כמובן בלי מודיעין.

שי ניצן: חלק מהידיעות, מתוך הכלל כמובן חלק קטן, מתייחס גם לנבחרי ציבור, לעובדי ציבור בכירים.

שי ניצן: עכשיו, יסביר אחר כך, ולכן אמרתי שאני מתלבט, אני אגיד רק במילה וראש אח"מ ישלים.

שי ניצן: הידיעות מגיעות ומסווגות במשטרה, כל אחת לפי ערכה הנחזה – מידע עם אמינות גבוהה, מידע עם אמינות נמוכה, ככה ככה.

שי ניצן: ואז מחליטים מה עושים.

שי ניצן: יש ידיעות, מיעוטן, שמובילות לפתיחת חקירה שחלקה סמויה, ולפעמים היא מתגלגלת לגלויה או שמיד לגלויה.

שי ניצן: יש ידיעות שמחליטים לעשות בשפה המשטרתית זה נקרא העשרה – אוספים עוד מידע כדי לראות מה עם זה.

שי ניצן: ויש ידיעות שמחליטים שכרגע אין מה לעשות איתן.

שי ניצן: עכשיו, הדברים מתועדים כמובן במחשבי המשטרה, ויכול להיות מצב שידיעה שהגיעה היום ולא נראתה כמצדיקה פעולה, בעוד חודשיים או שנה או כמה חודשים תגיע עוד ידיעה ממקור אחר ונפרד, וההצטלבות של הדברים יכולה להציף אותה ולחייב פעולה, כגון חקירה סמויה או גלויה.

שי ניצן: זה ככה ממש ברמה כללית.

שי ניצן: עכשיו, הדברים כאמור מתועדים, וחשוב שכך, כי אחרת אי אפשר לתפקד.

שי ניצן: זה במילה אחת כללית.

שי ניצן: לשאלת אדוני, האם כל נגישות למידע מודיעיני מתועדת?

שי ניצן: לפי מה שאני יודע, שוב, חברי ייטיב להסביר ממני, כל כניסה למערכת המשטרתית המודיעינית החסויה בוודאי מתועדת, או כל אדם שנכנס למחשב יודעים מי נכנס.

שי ניצן: זה לא שכל אחד יכול להיכנס, כמובן רק גורמים שהוסמכו לכך יכולים להיכנס, ומי שנכנס יש לזה חותם.

שי ניצן: עכשיו, אני לא אחזור כמובן על כל הפרוטוקול שהיה כאן, אבל למשל חשוב לי להגיד, ראשי רשויות – אנחנו לקראת הבחירות לרשויות המקומיות, ואני הצהרתי את זה בפומבי, לי יש אינטרס שכמה שאפשר תיקים יקודמו, תיקים שבהם התנהלו חקירות על ראשי רשויות יקודמו.

שי ניצן: ולכן אנחנו עשינו מאמץ, ועדיין עושים מאמץ, ואני מקווה שעד סוף אוגוסט כל מה שניתן יבשיל, לנקות את השולחן בדבר הזה.

שי ניצן: באיזה מובן?

שי ניצן: יש תיקים שכבר הוגש כתב אישום נגד ראשי מועצות וראשי רשויות, התיקים בבית משפט, בית משפט קובע את הקצב.

שי ניצן: יש קבוצה לא מבוטלת של תיקים כאלה, בזה אין לנו שום שליטה.

שי ניצן: יש קבוצה שנייה של תיקים, שהחקירות הבשילו והסתיימו, ואני לשאלתך בוודאי ביקשתי לעשות לצרכיי, כדי לנסות לקדם כמה שאפשר את כל התיקים של החקירות.

שי ניצן: ביקשתי לקבל רשימה, כל מחוז שלח לי איזה תיקים יש אצלו.

שי ניצן: ואנחנו מנסים ועושים מאמץ - - -

בצלאל סמוטריץ': אבל חקירות, לא מודיעין?

שי ניצן: לא, לא מודיעין.

לאה פדידה: במקרה של גל לא היה תיק.

בצלאל סמוטריץ': לא, כי הסתבר שב-2015 עשו מסמך על ראשי רשויות של מודיעין, ואתם לא אמרתם לנו את זה בדיון הקודם שהייתה ועדת פנים על מסמך יצחקי.

בצלאל סמוטריץ': שאלנו, שאלנו האם יש עוד מסמכים כאלה?

אורן אסף חזן: טוב, תן לו הזדמנות, אולי הוא יגיע לזה, בוא נראה.

בצלאל סמוטריץ': עברתי גם אני על הפרוטוקול, לא שיקרתם – אני חושב ששיקרתם בדברים אחרים, תיכף אני אגיע לזה - - -

יואב קיש: הוא יגיע.

יואב קיש: טוב, תן לו, בצלאל.

בצלאל סמוטריץ': לא, בעניין הזה התחמקתם.

בצלאל סמוטריץ': שאלנו: האם יש מסמכים נוספים שניסו?

יואב קיש: בצלאל, אתה אחרי חברת הכנסת לאה פדידה.

בצלאל סמוטריץ': לא קיבלנו תשובה.

בצלאל סמוטריץ': והיום אנחנו קוראים, לפני כמה שבועות בעיתון, שב-2015 עשו "מסמך יצחקי" על ראשי רשויות.

יואב קיש: בצלאל, אתה אחרי פדידה.

יואב קיש: אני מבקש לא להפריע.

יואב קיש: זהו, רמת החסד שלי נגמרה, מעכשיו אני קורא לסדר.

יואב קיש: בבקשה.

בצלאל סמוטריץ': אני שמח שאתה שומר עליהם, זה טוב.

בצלאל סמוטריץ': מי ישמור על הציבור, יואב?

יואב קיש: אבל מה שכן, אני מבטיח שהם ייתנו תשובות, כי לא נמשיך רק בזה.

יואב קיש: בבקשה.

בצלאל סמוטריץ': בוא נראה.

שי ניצן: עשינו מסמך, כמו שאמרנו, שאוסף את כל החקירות שמתנהלות, ומנסה לראות כל חקירה איפה היא נמצאת.

שי ניצן: לכן הזכרת את המסמך, יש מסמך כזה ודאי, כי אני רוצה, אני חושב שהציבור זכאי לזה שמה שאפשר - - -

יואב קיש: אבל זה לא בדיוק אותה מסמך.

שי ניצן: זה לא בדיוק בכלל.

יואב קיש: נכון.

יואב קיש: זה מסמך של - - -

בצלאל סמוטריץ': פה אתה ביקשת, פה המשטרה עשתה בעצמה.

שי ניצן: אתה צודק.

שי ניצן: רק כיוון ששאלת על מסמך כזה, אני אומר: יש מסמך כזה, אצלי - - -

יואב קיש: שמרכז את המצב של ראשי הרשויות.

שי ניצן: שמרכז את כל החקירות הגלויות, אלה שמתנהלות - - -

אורן אסף חזן: זה לגיטימי שיהיה.

יואב קיש: כן, בבקשה.

יואב קיש: אבל הוא עונה לשאלתי.

שי ניצן: שאלת אם יש מסמך כזה, שמתי את זה על השולחן.

שי ניצן: עכשיו, יש עניין אחר, וקודם אני אסביר אותו ברמה העקרונית, ולמרות שבדרך כלל אנחנו לא מתייחסים לתיקים ספציפיים, דיברתם על יושב-ראש לפני כן, על זה בגלל המורכבות והרגישות הציבורית אני כן אתייחס לסיפור, איך נפתחה או איך התגלגלה החקירה בגל הירש, כי אני חושב שיש עניין ציבורי גדול להבין את הדבר הזה.

שי ניצן: אבל קודם אני אגיד כמה מילים ברמה הכללית.

שי ניצן: ככלל, כאשר יש מינוי של אדם לתפקיד בכיר ורגיש יש פעולות שננקטות.

שי ניצן: נציבות שירות המדינה בודקת בכללים שלה, אנשים ממלאים שאלון, האם יש להם עבר פלילי?

שי ניצן: האם יש להם חקירות תלויות ועומדות?

שי ניצן: דבר כזה.

שי ניצן: בנוסף, יכול לקרות מצב, שיש לקראת מינוי, כשמתפרסם שם המועמד, מגיעות תלונות אנונימיות או טענות שאנחנו כבר הגשנו תלונה ויש תיק תלוי ועומד או מכל כיוון אחר יכול, ואז מטבע הדברים מי שאחראי לדבר הזה זה בראש וראשונה הגורם הממנה.

שי ניצן: כגון, שר שממנה אדם לתפקיד רגיש ובכיר, בדרך כלל מה שקורה הוא פונה ליועץ המשפטי לממשלה ואומר לו: בכוונתי למנות את פלוני, ואני מבקש שתגיד לי אם ידוע לך האם יש איזושהי בעיה צפויה במינוי?

שי ניצן: ואני חושב שזה מאוד חכם, כי עדיף לדעת את הדברים לפני ולא שדברים יתפוצצו בדיעבד.

יואב קיש: כן, ראינו דוגמה לזה.

שי ניצן: גם במקרה של גל הירש, שאני תיכף אתייחס אליו, השר לביטחון הפנים הודיע ברבים שהוא מתכוון למנות את גל הירש שהיה לפני כן אזרח, ופנה ליועץ המשפטי לממשלה, ובמקביל לוועדת טירקל – היום זה נקרא ועדת גולדברג – שהיא הוועדה לבדיקת מינויי בכירים.

שי ניצן: יש שבעה בעלי תפקידים בוועדת גולדברג-טירקל, שהוועדה בודקת אותם מבחינת התאמה, אבל הוא פנה גם לוועדה וגם ליועץ המשפטי לממשלה, האם יש איזושהי בעיה על המינוי?

שי ניצן: עוד דקה אני אתייחס למה שקרה בפרשה הספציפית, אבל אני רוצה רק לומר דבר כללי.

שי ניצן: יכול למשל להיות מצב, ואנחנו בודקים, שיש חקירה תלויה ועומדת נגד המועמד.

שי ניצן: יכול להיות שהדבר הוא פומבי, אבל הוא לא ידוע לגורם הממנה, כי הגורם הממנה כמובן לא יודע כל דבר על המועמד שלו.

שי ניצן: יכול להיות גם שזה בשלב של חקירה סמויה, שאוספים מידע.

שי ניצן: ומטבע הדברים, כמובן רוצה הגורם הממנה לדעת אם יש חקירה סמויה, כדי להתרחק מהאופציה של המינוי הזה, או לא להתרחק, תלוי בטיב החקירה ובעוצמתה.

שי ניצן: ולכן פונים ליועץ המשפטי לממשלה לעיתים.

שי ניצן: זה לא קורה הרבה, מדובר בקבוצה יחסית מצומצמת.

שי ניצן: למשל, למיטב ידיעתי, כשממשלה מתמנה לא פונים לשאול על מועמדים לשרים, בוודאי כשיש בחירות של חברי כנסת.

שי ניצן: אבל תפקידים רגישים כמו מפכ"ל, כמו נציב שב"ס, כמו כל שבעת התפקידים שבוועדת טירקל, שזה כולל ראש מוסד, ראש שב"כ, פונים לבדוק.

שי ניצן: דרך אגב, אנחנו בדרך כלל פונים בראש ובראשונה ליועץ המשפטי של הגוף הרלוונטי, אם זה ליועמ"ש שב"כ או ליועמ"ש המשרד לביטחון הפנים, כדי לראות אם יש משהו – הערה, נזיפה.

שי ניצן: לא כל דבר - - -

בצלאל סמוטריץ': זה לא תפקיד הוועדה למינוי בכירים?

בצלאל סמוטריץ': מה צריך פה את היועץ?

שי ניצן: לא.

שי ניצן: גם הוועדה למינוי בכירים, כתוב שם שהיא יכולה לבקש חוות דעת מהיועץ המשפטי לממשלה.

שי ניצן: צריך להבין, לוועדה למינוי בכירים אין כלים לפעול - - -

בצלאל סמוטריץ': לא, אז שהיא תפנה.

אורן אסף חזן: אבל אתה לא מדבר על בקשה, אתה מדבר על זה - - -

יואב קיש: אבל יש הבדל בין המידע הפלילי או לא, כי אם זה למשל השב"כ או דברים כאלה, אז אתה צריך לבחון את הנושא הפלילי שאתה רוצה לבדוק.

שי ניצן: לא נכון.

שי ניצן: יש כל מיני דברים.

שי ניצן: זה יכול להיות החל מהערה או נזיפה שהבן אדם קיבל בעברו, וזה יכול להיות רלוונטי למינוי, כי אדם שקיבל הערה פיקודית או נזיפה זה יכול להיות רלוונטי.

שי ניצן: זה יכול להיות תיק משמעתי - - -

קריאה: זה לא קשור אליכם.

שי ניצן: שנייה.

שי ניצן: יש לי בקשה, כמו שאמר היושב-ראש, אני מבטיח שאני אשתדל להשיב - - -

יואב קיש: כן, אבל אני אשמח שתתחיל רגע אולי להתמקד באירוע שלפנינו, ואז מזה אפשר יהיה לגזור הלאה, כי זה מסקרן פה את כולם.

מיקי לוי: הוא נותן לך את הרקע, את המארג.

שי ניצן: זה ברור.

שי ניצן: אבל קודם כול, חברי כנסת, חזקה שיכולים להתאפק עם הסקרנות.

שי ניצן: ואני חושב שחשוב להבין - - -

אורן אסף חזן: תרשה לי לחלוק עליך.

אורן אסף חזן: תרשה לי.

אמיר אוחנה: זאת אמירה הניתנת להפרכה.

יואב קיש: אין בעיה.

יואב קיש: תמשיך, אבל רק נראה שאנחנו נקבל את התשובה גם למקרה הנוכחי.

מיקי לוי: תראה מי קפץ כאן.

קריאה: תרשום בפרוטוקול, יואב.

שי ניצן: מה שאני רוצה להגיד, חייבים להסתכל על התמונה הכללית.

שי ניצן: זה לא עניין גל הירש.

שי ניצן: יש שורה של בעלי תפקידים – מצומצמת, אבל בעלי תפקידים רגישים – ששם זו הפרקטיקה, שאם יש משהו שעולה או שפונים אלינו, ובדרך כלל, כמו שאמרתי, אנחנו לא פועלים מיוזמתנו.

שי ניצן: הרבה פעמים או רוב הפעמים הגורם הממנה פונה ואומר תבדקו האם יש משהו שאני צריך לדעת לפני המינוי?

לאה פדידה: אז ארדן פנה?

שי ניצן: כן.

שי ניצן: גם במקרה הספציפי.

לאה פדידה: ומה ענו לו?

שי ניצן: אז רגע.

שי ניצן: אני יודע לדבר גם בלי שאלות מדריכות.

שי ניצן: בכל מקרה, כיוון שאתם סקרנים, אז בגדול זו התמונה הכללית.

שי ניצן: ומפכ"ל בראש ובראשונה זה תפקיד כמובן מאוד רגיש, זה ראש המערכת שאוכפת את החוק.

שי ניצן: ולכן זה ודאי תפקיד שמתאים לדבר הזה, שאם יש מועמד.

שי ניצן: עכשיו, בדרך כלל או לרוב המועמדים הם מתוך המשטרה, ואז הפרקטיקה היא שפונים קודם כול למח"ש.

שי ניצן: מח"ש זה המשטרה של המשטרה.

שי ניצן: וכאן אני אגיד למקרים של גל הירש, שכמו שאמרתי באופן חריג אני הסכמתי לדבר, לא חלילה על התיק ולא מה יש בתיק, שהתיק הוא תלוי ועומד ועדיין לא התקבלה החלטה, אלא על השאלה איך התגלגלה החקירה, כי זו שאלה באמת שיש בה אינטרס ציבורי להבין את הדבר הזה.

שי ניצן: מה שקרה הוא כדלקמן: ב-25 באוגוסט.

קריאה: שנה?

יואב קיש: 2015.

שי ניצן: לפני שלוש שנים, 2015.

שי ניצן: נדמה לי שאנחנו כולנו למדנו על זה מחדשות השעה 20:00 בערב, הודיע שר הבט"פ שהוא החליט למנות את גל הירש.

שי ניצן: לפני כן לא ידענו על הדבר, איש לא פנה אלינו, בוודאי לא למשטרה, אבל גם לא אלינו ליועץ המשפטי ולפרקליט המדינה.

שי ניצן: והדבר התברר, נודע בציבור.

שי ניצן: ובמקביל אחרי כן, כמו שאמרתי, השר פנה ליועץ וביקש – זה מה שראיתי בניירות.

שי ניצן: אני לא זוכר את זה מזמן אמת, אבל זה מהניירות.

שי ניצן: ואז כבר באותו לילה, כבר באותו ערב, מיד אחרי שהדבר פורסם, פנה גורם ליועץ המשפטי לממשלה, רשות אכיפת חוק שאינה המשטרה.

שי ניצן: ואמר ראש הרשות ברשות: שמעתי עכשיו בטלוויזיה שעומדים למנות את גל הירש.

אמיר אוחנה: זה ישבש את החקירה אם תאמר איזה רשות?

בצלאל סמוטריץ': פורסם בתקשורת.

אמיר אוחנה: נו, אז למה?

אמיר אוחנה: לא צריך עמימות.

מיקי לוי: ממש לא חשוב לפרטים - - -

שי ניצן: צריך עמימות, כי יש דברים בחוק שקובעים שיש חסינות לרשויות מסוימות ושאסור לנקוב.

שי ניצן: אז מה שפורסם בהדלפות אני לא אחראי, לי יש מניעה להגיד את זה.

שי ניצן: מה שחשוב כאן כמובן שזה לא המשטרה.

יואב קיש: שאתה אומר שבאותו ערב, ב-25 בערב, לאחר שזה נודע, הייתה פנייה ליועמ"ש?

שי ניצן: נכון.

יואב קיש: לא מהמשטרה.

יואב קיש: מה הפנייה, שגל הירש בחקירה סמויה?

שי ניצן: לא, לא, לא.

שי ניצן: הוא אמר: חובתנו להגיד לך, דע שיש אצלנו בגוף הזה מידע מסוים הנוגע לגל הירש, שמעלה חשדות, ספקות לגבי מידת התאמתו.

שי ניצן: אנחנו מטפלים בזה בדרך שלנו, אבל ברגע שמדובר – הרי תזכרו שלפני כן גל הירש היה אזרח, לא עובד ציבור, איש עסקים, תת-אלוף לשעבר.

לאה פדידה: הוא עדיין אזרח.

שי ניצן: כן, אבל אז הוא הפך להיות בבת אחת מועמד למפכ"ל.

שי ניצן: וזו הייתה הפנייה.

אמיר אוחנה: והמידע הזה הועבר קודם למשטרה או - - -

שי ניצן: לא, זה לא קשור למשטרה.

יואב קיש: עוד לא הזכיר את המילה משטרה.

יואב קיש: עד ה-25 בלילה המשטרה מבחינת היועמ"ש לא בעסק כרגע.

אמיר אוחנה: לא יודעת מהמידע הזה?

שי ניצן: עד 25 בשעה 20:00 איש לא ידע, מלבד שר הבט"פ ומי שהוא שיתף אותו.

שי ניצן: בשעה 20:00 זה פורסם בחדשות, ואז זה נודע לכל עם ישראל או לכל צופי החדשות.

שי ניצן: זמן קצר אחרי כן ממש הגיע הטלפון.

שי ניצן: הדבר הובא מיד לידיעת היועץ המשפטי לממשלה שאמר: יש כאן עניין דחוף ביותר וצריך לברר אותו.

שי ניצן: ולכן היועץ אמר: אני קובע ישיבה למחר בערב, כדי לברר, האם יש מידע?

שי ניצן: מה משמעות המידע?

שי ניצן: האם יש לזה השלכה?

שי ניצן: האם צריך להגיד לשר, להביא לידיעת השר?

שי ניצן: כדי שהישיבה תהיה שלמה, פנה היועץ המשפטי לממשלה למשטרת ישראל, לראש אגף החקירות הקודם, ניצב מני יצחקי, ואמר: אני מבקש שתגיע לישיבה מחר, וגם תבדוק, האם יש במשטרה מידע רלוונטי שמעלה ספקות?

שי ניצן: כגון, כמו שאמרתי, חקירה - - -

יואב קיש: אז רגע, זה נושא שחשוב להבהיר.

יואב קיש: אתה אומר כרגע, שהפנייה של היועמ"ש למני יצחקי הייתה ב-25 באוגוסט בערב?

שי ניצן: למיטב בדיקתי.

שי ניצן: נמצא כאן עוזר היועץ.

לאה פדידה: אבל יצחקי אמר שהוא פנה ליועץ המשפטי - - -

יואב קיש: אני מכיר מידע אחר, וחשוב לי לחדד את הנקודה הזו.

שי ניצן: גם לי זה חשוב, זה מאוד חשוב.

יואב קיש: אז בבקשה.

שי ניצן: עשינו את הבדיקות.

שי ניצן: אני לא דיברתי איתו, אבל כל הבדיקות שעשיתי מובילות לזה.

שי ניצן: למה?

שי ניצן: מה שבטוח יש, וזה רואים בכתובים, שהפנייה – זה עניין של זיכרון, אנחנו יודעים שב-20:30 או 21:00 הגיע הטלפון.

שי ניצן: באותו לילה אמר היועץ: תקבעו ישיבה למחר.

שי ניצן: באותו לילה הוזמן מני יצחקי לדיון.

שי ניצן: למחרת, כשהחל הדיון, אמר היועץ, ויש לנו את פרוטוקול הדיון הפנימי: אדון יצחקי, תגיד לנו מה יש לכם על גל הירש, אם יש לכם.

שי ניצן: ואז ברור לגמרי שניצב יצחקי התבקש לקראת הישיבה, כמו שהתבקש איש אותה רשות, שגם הוא הוזמן לישיבה, להביא איתו את המידע ולפרט, הרי בטלפון אתה לא מדבר דברים כאלה, אתה אומר בראשי פרקים.

שי ניצן: ולכן ההיסק הברור מהדבר הזה שהוא התבטא.

יואב קיש: הבנתי.

יואב קיש: זאת אומרת, זה לא היועץ אומר: אני זוכר שעשיתי בערב שיחה, אלא רצף הדברים כפי שתיארת אותו מביא אותך להסקת המסקנות?

שי ניצן: נכון.

שי ניצן: לא היועץ עשה את השיחה אלא עוזרו של היועץ, והוא אומר שלמיטב זכרונו זה בדיוק מה שהיה, שהוא צלצל וביקש שיבוא לדיון ושיביא את המידע.

אמיר אוחנה: הגיוני.

שי ניצן: למחרת, ב-26, עשו במשך היום את הבדיקות.

שי ניצן: וזה מה שפורסם בסוף שבוע הדלפה של הקלטה, אז היא מדברת מה שהיה בעד עצמה, אבל רואים שם שניצב יצחקי אכן ב-26 באוגוסט אסף מידע, כפי שהתבקש לעשות.

אורן אסף חזן: וקיבל תשובה שאין כלום, שאין מידע.

יואב קיש: אצלם במשטרה.

אורן אסף חזן: לא, זה מה שאני אומר, זה העניין העקרוני פה.

אורן אסף חזן: כי הם בעצם שואלים: תגידו לנו אם יש מידע.

אורן אסף חזן: הוא קיבל תשובה שאין מידע.

אורן אסף חזן: ואז הוא קיבל את ההחלטה תתחילו לחקור.

אמיר אוחנה: אני ראיתי הנהון שלילי.

שי ניצן: חבר הכנסת חזן, אם אתה יודע - - -

אורן אסף חזן: לא, אני אומר על פי ההקלטות.

אורן אסף חזן: אלא אם כן ההקלטות מזויפות, אני לא יודע.

יואב קיש: אז בוא נשמע.

יואב קיש: כן.

שי ניצן: ניצב יצחקי בדק בכמה מקומות שזה היה זה, ומצא מידע שהיה רלוונטי לגל הירש.

אורן אסף חזן: איפה?

שי ניצן: במשטרה.

אורן אסף חזן: איפה?

שי ניצן: לא נראה לי שאני הולך לפרט כאן באיזה יחידות משטרה.

לאה פדידה: באגף לשעת הצורך.

אורן אסף חזן: לא, אני אסביר.

אורן אסף חזן: זה עקרוני, יואב, כי בהחלטות שפורסמו, ושוב, אלא אם כן ההקלטות מזויפות, צוינו אגפים עיקריים שבהם אין שום דבר.

אורן אסף חזן: אנחנו רוצים לדעת איפה – אולי במשטרת התנועה.

מיקי לוי: ההקלטות הן חלקיות, הן רק מול בן אדם אחד.

יואב קיש: אני מבין את השאלה.

יואב קיש: אנחנו תיכף ניכנס לזה, כי יש פה את הדקויות של עד כמה אנחנו יכולים לגעת בהליך הזה, ואני מבין את הרגישות.

שי ניצן: נכון.

שי ניצן: כי זה גם הליך תלוי ועומד.

יואב קיש: אבל אין ספק שהנושא הכי רגיש היה, ואני לזה לפחות - - -

בצלאל סמוטריץ': יואב, אבל מני יצחקי בשיחת טלפון אומר שכבר ב-26 באוגוסט בצהריים כבר התקיימה ישיבה אצל היועץ.

בצלאל סמוטריץ': הוא מקיים את השיחה ב-26 בצהריים.

בצלאל סמוטריץ': אומר לנו עכשיו פרקליט המדינה שהישיבה התקיימה ב-26 בערב.

בצלאל סמוטריץ': בשיחת הטלפון שהתקיימה ב-26 בצהריים מני כבר אומר שהתקיימה פגישה אצל היועץ.

יואב קיש: כנראה פגישה אצל היועץ לא הייתה עד אז.

בצלאל סמוטריץ': רגע, ושחר גינוסר שפרסם את זה בידיעות, פרסם שהיועץ אמר, בהודעה לתקשורת שיצאה ממשרד המשפטים, משרד המשפטים אומר שבשלב הזה וינשטיין עדיין לא פנה למשטרה.

בצלאל סמוטריץ': שזה בניגוד מוחלט למה שהוא אומר, שזה בניגוד מוחלט למה שאתה אומר.

יואב קיש: אז פה הוא אומר לך משהו אחר.

יואב קיש: יש פה שתי גרסאות שונות.

בצלאל סמוטריץ': אבל יש הודעה רשמית של משרד המשפטים, חבר'ה.

בצלאל סמוטריץ': בואו נבקש משחר גינוסר שיוציא את ההודעה, זו הודעה שנשלחה כתובה.

יואב קיש: זה מה שאני לא מבין, כי פה יש הסבר - - -

בצלאל סמוטריץ': משרד המשפטים הוציא הודעת תגובה לכתב ידיעות אחרונות, שוינשטיין לא פנה למשטרה בשלב הזה.

שי ניצן: הסברתי בדיוק, אבל בדיוק, את הבדיקות שעשיתי לקראת הדיון.

בצלאל סמוטריץ': בסדר.

בצלאל סמוטריץ': אז אני רק אומר לך שזה לא מסתדר עם שני אלמנטים: אחד זה הודעה של משרד המשפטים.

בצלאל סמוטריץ': לי אין אותה, צריך לבקש אותה אולי משחר גינוסר.

בצלאל סמוטריץ': ושתיים, זה העובדה שבהקלטה, שכולנו שמענו.

שי ניצן: נו, מה יש בהקלטה?

בצלאל סמוטריץ': עוד פעם, אם מישהו שמה בישל הקלטות, ועשו מערבל קול, וזה לא הוא בהקלטה – מני יצחקי ב-26 בצהריים אומר שהישיבה אצל היועץ כבר התקיימה.

בצלאל סמוטריץ': כשהוא מסביר לגיא ניר למה הפקידה שלו - - -

שי ניצן: אני שמעתי את ההקלטה, אני לא זוכר את זה.

יואב קיש: אני לא ראיתי, לא זוכר.

שי ניצן: אני זוכר שהוא אמר:

שי ניצן: עשינו ישיבה של שלוש שעות, אבל אני לא זוכר שהוא אמר אצל היועץ.

שי ניצן: אבל אני אומר לכם כעובדה שהישיבה אצל היועץ, במקרה זה כתוב, בדרך כלל לא כתובה שעת הישיבה, הישיבה התחילה בשעה 19:00.

בצלאל סמוטריץ': אפשר לראות ביומן מתי יש ישיבה, זה לא בעיה.

יואב קיש: בלילה של ה-26.

יואב קיש: טוב.

יואב קיש: בבקשה, תמשיך.

שי ניצן: אוקיי.

שי ניצן: עכשיו, אני כמובן לא אכנס לפרטי המידע, הגיעה הישיבה בערב, ראש הגוף האחר פירט את החומר שיש בפניו; ניצב יצחקי פירט את החומר שיש במשטרה.

שי ניצן: עכשיו, אני לא מתכוון להתווכח עם הקלטות.

שי ניצן: אני אומר לכם, כיוון שיש לנו את פרוטוקול הישיבה - - -

אמיר אוחנה: עם הקלטות אי אפשר להתווכח, אתה יודע.

שי ניצן: לא, תתפלא.

גדי סיסו: בוודאי שכן.

שי ניצן: בוודאי שכן, בדיוק.

שי ניצן: יש הקלטות - - -

אורן אסף חזן: אם תהיה פה טענה שההקלטה מזויפת - - -

מיקי לוי: אתה צריך לדעת שיש הקלטות שהן - - -

גדי סיסו: בוודאי בהקשר של מה שאנחנו דנים עכשיו.

שי ניצן: יש הקלטות מבושלות.

שי ניצן: אבל אני לא יודע.

אורן אסף חזן: אדוני הניצב, אין ויכוח.

אורן אסף חזן: השאלה אם אתם טוענים שההקלטות מבושלות.

יואב קיש: אני את האמירות האלה אשמור - - -

בצלאל סמוטריץ': לא, אם זה מבושל – בסדר.

אורן אסף חזן: אם ההקלטות ערוכות, מבושלות, מזויפות, אנחנו רוצים לדעת.

מיקי לוי: הוא לא אמר את זה.

אורן אסף חזן: לכן אני שואל.

יואב קיש: לא, חברים, צריך להבין, הקלטות - - -

שי ניצן: אמר חבר הכנסת שאי אפשר להתווכח עם הקלטות – אפשר.

יואב קיש: חבר הכנסת אוחנה, הנושא של ההקלטות זה נושא הפישינג למינהו.

יואב קיש: ברגע שמישהו מקליט הוא כבר באסטרטגיה מסוימת.

יואב קיש: זה פועל לשני הכיוונים, דרך אגב, גם - - - חברי כנסת שהוקלטו.

אורן אסף חזן: אגב, אדוני היושב-ראש, זה בעצמו מעלה את השאלה למה הוא הקליט.

אורן אסף חזן: האם באמת הוא ידע - - - איזה משהו, הכין גיבוי לעצמו.

אורן אסף חזן: הוא פחד שהוא יהיה הש"ג.

מיקי לוי: עניינים אישיים.

שי ניצן: בישיבה פירט ניצב יצחקי את המידע שהיה במשטרה.

שי ניצן: ואני יכול להגיד באופן כללי, חלק מהמידע זה מידע שהן בקשות לחיקורי דין.

שי ניצן: אני מניח, במקרה שמישהו לא יודע, בקשה לחיקור דין, מדינה זרה מנהלת חקירה, והיא שולחת למדינה אחרת, בהקשר הזה לישראל, בקשה שישראל תעזור לה לאסוף מידע, כמו שישראל עושה לפעמים.

שי ניצן: מסתבר שהיו כמה בקשות לחיקורי דין שהיו במשטרת ישראל, שנגעו לעסקיו של גל הירש, עם עוד אנשים כמובן.

אמיר אוחנה: ממתי?

שי ניצן: אז אני אומר לך.

שי ניצן: הייתה בקשה אחת שנים אחורה, והיו בקשות הרבה יותר חדשות, לרבות בקשה אחת שהיא בקשה מרכזית שהגיעה, יש לי אפילו את היום, ממש חודש או חודשים לפני המועד הרלוונטי.

שי ניצן: הייתה בקשה אחת שנים אחורה, בקשה שנייה שנתיים או שלוש אחורה, ובקשה אחת מאוד מאוד עדכנית חדשה.

שי ניצן: ואת כל זה פירט, והוא פירט עוד דברים שאני כמובן לא יכול להיכנס אליהם.

שי ניצן: היועץ המשפטי לממשלה שמע - - -

אורן אסף חזן: רק שאלה אחת בהקשר לבקשות שהגיעו קודם:

אורן אסף חזן: אם גל לא היה - - -

יואב קיש: אורן, תן לו לסיים.

מיקי לוי: אתה קוטע לו את הרצף.

אורן אסף חזן: חזקה עליו שהוא יודע לשמור על הרצף.

יואב קיש: אתם תיכף תקבלו להתייחס.

בצלאל סמוטריץ': יכול להיות שאותו ראש רשות כבר לא היה בתפקידו כשהוא הרים טלפון ליועץ?

יואב קיש: בצלאל, רגע.

יואב קיש: בבקשה, תן לו להמשיך, אני עוד רגע אתן.

יואב קיש: אנחנו נעשה הפסקה.

אורן אסף חזן: היושב-ראש, הגעת לליבה.

אורן אסף חזן: כי אם הגיעה בקשה שנה קודם, ובמשך שנה לא נגעו בה, ופתאום החליטו לחקור רק בגלל שגל הירש – אני שואל: אם גל הירש לא היה ממונה למפכ"לות, האם הבקשות היו נידונות?

אורן אסף חזן: האם היו חקירות?

אורן אסף חזן: זו הליבה.

יואב קיש: בבקשה.

שי ניצן: עדיין אני חושב שהשיטה שאצלנו נוהגים היא יותר טובה, שבן אדם מדבר ברצף, מסביר את הרקע, אחר כך שואלים שאלות.

יואב קיש: בוא, סליחה, אם הם שואלים – ואם אני אחליט שחשוב לי גם תענה.

אורן אסף חזן: תודה לך, המורה.

מיקי לוי: אי אפשר כך.

לאה פדידה: הוא לא רק פרקליט, הוא גם מחנך.

אורן אסף חזן: המורה, המורה, נקרא לו המורה.

יואב קיש: אני מבקש להמשיך ולהתייחס באמת לשאלה העקרונית הזו, שעלתה גם ממני.

שי ניצן: אני ודאי אתייחס.

שי ניצן: רשמתי את מה שהיושב-ראש אמר.

לאה פדידה: חייב להיות - - -

מיקי לוי: רגע, אני לא מבין, מדברים עם פרקליט המדינה או איתך?

יואב קיש: מיקי, זה דיון.

יואב קיש: אני לא צריך ללמד אותך מה זה דיון.

מיקי לוי: אבל אי אפשר כך.

יואב קיש: כשאומר הפרקליט דברים - - -

מיקי לוי: הוא לא מספיק להגיד משפט אחד - - -

יואב קיש: לא, הוא דיבר.

יואב קיש: ולפעמים קוטעים אותו וזה בסדר.

אורן אסף חזן: הוא מדבר כבר חצי שעה.

יואב קיש: יש פה דברים ענייניים, וחברי הכנסת – זה תפקידם.

יואב קיש: וזה בסדר גמור, אני שומר על האיזון הזה.

יחיאל חיליק בר: רק תעשה סדר, כי כולנו רוצים לדבר.

יחיאל חיליק בר: יואב, באמת, נו.

יואב קיש: ותתייחס עניינית, לא צריך פה - - -

שי ניצן: בעקבות הישיבה, ורואים את זה יפה בפרוטוקול, היה די ברור שצריך לבדוק מה יש בחומר, מה עושים עם החומר, מה משמעות החומר לעניין המינוי, כרגע אנחנו מדברים על מינוי.

שי ניצן: והיה ברור שצריך לקיים בדיקה רלוונטית למינוי.

שי ניצן: ניצב יצחקי אמר בפתחה של הישיבה, עוד לפני שמישהו בכלל העלה את זה, אמר:

שי ניצן: מאוד לא נוח לי הדבר הזה, אנחנו לא רוצים להיות קשורים לעניין, כי מדובר שמועמד להיות מפכ"ל המשטרה וממונה עלינו.

שי ניצן: ולכן אני מבקש שאנחנו לא נתעסק בבדיקה הזאת.

אורן אסף חזן: איך זה מתיישב עם ההקלטות?

יואב קיש: נו, עכשיו הוא עונה לך.

יואב קיש: רגע, אז עכשיו אל תפריעו.

יואב קיש: זה לא הזמן להפריע.

יואב קיש: השאלה הקודמת – בסדר, הבנתי.

שי ניצן: לשאלתך, התשובה היא: זה מתיישב מצוין.

אורן אסף חזן: איך?

בצלאל סמוטריץ': הוא אומר כמה פעמים שהוא לא רוצה - - -

מיקי לוי: הוא אומר, הוא אומר.

יואב קיש: חברים, מספיק.

יואב קיש: בבקשה.

שי ניצן: עלתה השאלה, אם לא המשטרה, אחרי ששמענו את כל המידע, מי יעשה את הבדיקה.

שי ניצן: ואז עלתה אפשרות, לפעמים כשהמשטרה לא יכולה אז מח"ש.

שי ניצן: אבל מח"ש עלתה האפשרות וירדה, כי זה לא בדיוק תחום המומחיות של מח"ש, הוא גם אזרח.

שי ניצן: זה בעייתי.

שי ניצן: ואז סוכם שאת הבדיקה הזאת יעשה צוות שיורכב מאנשי פרקליטות, אנשי הייעוץ המשפטי לממשלה, המשנה ליועץ המשפטי לממשלה פלילי, ויהיה מעורב בבדיקה גם הגוף שאותו הזכרתי, שפנה בלילה, כי הוא גוף שהוא לא משטרה ואין לו עניין.

בצלאל סמוטריץ': אני שואל שוב: ראש הגוף שפנה ליועץ המשפטי לממשלה היה בתפקידו באותה עת?

שי ניצן: ברור.

לאה פדידה: או בפנסיה הכוונה.

בצלאל סמוטריץ': אז אני אומר לך שלא.

שי ניצן: אז אני אומר לך שכן.

בצלאל סמוטריץ': אז אני אגיד לך אחר כך את השם.

שי ניצן: אני יודע את השם שאתה אומר.

אמיר אוחנה: אתה יכול להגיד - - -

בצלאל סמוטריץ': לא, אני רוצה להגן עליו.

בצלאל סמוטריץ': תבדוק, נו.

שי ניצן: זה יפה, אני מעריך את זה.

מיקי לוי: בצלאל, לפי הניסיון בוועדת הכספים כן.

שי ניצן: הטלפון הגיע מאדם שבאותה עת היה ראש הגוף - - -

מיקי לוי: חד משמעית.

מיקי לוי: מד משמעית.

שי ניצן: לא, כיוון שאני יודע ממי הגיעה השיחה.

שי ניצן: אוקיי.

שי ניצן: ואז סוכם, היועץ ביקש ממני, ואני הקמתי צוות, או היועץ הקים אפשר להגיד, כי הוא נתן את ההנחיה, הקמנו צוות שהיו בו אנשי פרקליטות, אנשי ייעוץ משפטי לממשלה ואנשי הגוף הזה.

שי ניצן: הצוות נכנס להליך מאוד מאוד מהיר של בדיקה.

לאה פדידה: מי היה ראש הצוות?

שי ניצן: ראש הצוות הייתה ליאת, נכון?

שי ניצן: אני כמעט בטוח, פרקליטת מחוז תל אביב מיסוי וכלכלה, ליאת בן ארי.

שי ניצן: כן, ליאת בן ארי שהיא פרקליטת מחוז, היא הייתה ראש הצוות.

שי ניצן: זה גם נושאים שבתחום מומחיותה, נושאים כלכליים.

שי ניצן: הצוות נכנס לבדיקה מאוד מהירה.

שי ניצן: כל כמה ימים היה סטטוס, נתנו דיווח, בגלל שהיה לחץ גדול, כי השר כבר הכריז.

שי ניצן: בסופו של דבר ראינו שבבדיקה יש מורכבות רצינית.

שי ניצן: היועץ עדכן את השר לביטחון הפנים, נדמה לי שהוא גם עדכן את ראש הממשלה, ובסופו של דבר בוטלה המועמדות אחרי כחודש ימים, והבדיקה המשיכה.

שי ניצן: וכאשר עשו את הבדיקה, לרבות הבקשות לחיקור דין והמידע, נדמה לי כשלושה חודשים אחרי כן, יש לי כאן באיזשהו מקום את התאריך, כשלושה חודשים אחרי שנפתחה הבדיקה, דהיינו כחודשיים אחרי שהמועמדות של גל הירש כבר לא הייתה רלוונטית ומונה מפכ"ל חדש, החליט היועץ המשפטי לממשלה שיש לעבור מבדיקה לחקירה פלילית.

שי ניצן: ואז נפתחה חקירה פלילית.

שי ניצן: כיוון שכמו שאמרתי, גם אין לנו גוף אחר שחוקר וגם כבר לא הייתה מניעה, החקירה הוטלה על משטרת ישראל.

שי ניצן: ומאז מתנהלת החקירה במשטרת ישראל, בשיתוף עם - - -

לאה פדידה: כשראש החקירה היה יצחקי בהתחלה?

מיקי לוי: בצוות של עורכת הדין לא היה נציג משטרה.

אורן אסף חזן: הוא אמר, לא הייתה משטרה.

שי ניצן: לא הייתה שום משטרה, והמשטרה גם לא עודכנה.

שי ניצן: כל הבדיקה הזאת התנהלה בלי המשטרה.

מיקי לוי: שמעתי אותך, רק אני אומר את זה לפרוטוקול.

אורן אסף חזן: יענה לנו הניצב, בזמן הזה המשטרה ביצעה בדיקות משלה?

גדי סיסו: מה פתאום.

אורן אסף חזן: כלום.

מיקי לוי: על מה?

גדי סיסו: אגב, מהטעם הפשוט, שגם הבדיקה שנעשתה באותו רגע בחו"ל, היא כדי לבודד ולייצר בידוד מהמשטרה בתהליך קבלת ההחלטות ממה שאתם חוששים ממנו.

גדי סיסו: וזה תהליך שמעיד על מינהל תקין.

אורן אסף חזן: תיכף אני אספר את הסיפור שלי ואנחנו נבחן את זה.

יחיאל חיליק בר: גם לא הייתה בקשה לאיסוף חומר מודיעיני על גל מיד אחרי ההודעה של המפכ"ל?

בצלאל סמוטריץ': זה הוא אמר שכן.

בצלאל סמוטריץ': לא היית קודם, זה הוא אמר שכן.

בצלאל סמוטריץ': הייתה פנייה של מישהו ליועץ, היועץ זימן דיון, ביקש מכולם לבוא מוכנים.

מיקי לוי: לא, הוא הורה על איסוף - - - בין איסוף לבין מודיעין?

מיקי לוי: איסוף זה אתה מטיל דופי.

יואב קיש: בבקשה, חיליק, משפט.

יחיאל חיליק בר: הבנתי שהחקירה הפלילית נפתחה אחרי שמונה כבר מפכ"ל.

יחיאל חיליק בר: אני שואל: האם אחרי ההודעה של ארדן על המינוי לא הייתה בקשה פנים משטרתית ממי שביקש ופורסם על איסוף חומר מודיעיני פלילי על גל – אני לא אגיד בשביל לסכל את המינוי, אבל האם זה היה או לא היה?

לאה פדידה: ההקלטות מראות שכן.

שי ניצן: ניסיתי להסביר.

שי ניצן: אנחנו יודעים מה שאנחנו יודעים.

שי ניצן: אני לא יודע אם היו דברים - - - אבל השכל הישר אומר שבאותו הלילה הוזמן ראש אגף החקירות לישיבה דחופה שנקבעה מהיום למחר, זה דבר די נדיר.

שי ניצן: אמרו לו על מה תהיה הישיבה, והוא בא עם מידע שהוא התבקש להביא אותו.

שי ניצן: עכשיו, ברור שבשביל להביא מידע ליועץ המשפטי לממשלה הוא צריך לפנות לאנשי אגף המודיעין כדי לאסוף את המידע, וכדי לדעת אם יש למשל בקשות לחיקור דין או אין בקשות לחיקור דין.

שי ניצן: וכמו שאמרתי, התברר שהיו לפחות שלוש, נדמה לי, בקשות לחיקור דין – אחת ממש ישנה, שהוחלט כנראה לא לטפל בה, אחת נדמה לי שלפני כשנתיים, ואחת מלפני חודש שהגיעה למשטרה.

שי ניצן: יש לי כאן באיזשהו מקום את התאריכים, אם אנחנו מדברים על ה-26 באוגוסט, נדמה לי שהבקשה הגיעה לאגף החקירות מתישהו ביולי.

יואב קיש: תגיד, שאלה רק לגבי זה.

יואב קיש: הפנייה הזו שאתה מתאר ליועץ היא הייתה גם בכתב?

שי ניצן: בעל פה.

יואב קיש: בכתב אין שום דבר.

שי ניצן: אבל לא צריך בכתב, כי הוא זימן דיון מהיום למחר.

יואב קיש: בסדר, אני עושה רגע הפסקה.

יואב קיש: חברת הכנסת לאה פדידה, בבקשה.

לאה פדידה: רק שאלה, לפני שאני אומרת את דבריי.

לאה פדידה: מה עם העניין הזה שאומרים שהמשטרה אמרה שאין ממש לחקירה פלילית על גיאורגיה, על מה שהם נתנו.

שי ניצן: אז זו דווקא שאלה חשובה, אני רוצה להסביר משהו.

שי ניצן: בקשות לחיקור דין וכל מידע מודיעיני, צריך להבין את זה, כמו שאמרתי, מגיעות מאות בקשות לחיקור דין בשנה ומגיעות מאות אלפי ידיעות מודיעיניות.

שי ניצן: מטבע העברים המשטרה לא יכולה לעשות הכול מיד.

שי ניצן: ולכן יש עניין של תעדוף.

שי ניצן: זה שלא עושים משהו תוך חודש או חודשיים לא אומר שזונחים את זה.

אמיר אוחנה: - - - שנים.

לאה פדידה: הייתה אמירה שאין פה ממש לתיק פלילי.

שי ניצן: שנייה.

שי ניצן: אני לא יודע למה את מתכוונת הייתה אמירה, אבל אני אומר לך מה אני יודע.

שי ניצן: הבקשה החדשה של חיקור דין, שהיא המרכזית בהקשר הזה, הגיעה למשטרה כחודש לפני.

שי ניצן: להערכתי גם אם לא היה קורה כלום והוא לא היה ממונה למפכ"ל היו מגיעים לטפל בזה בקצב הדברים הרגיל, והיו מחליטים לאן זה – רק צריך להבין, שבקשה לחיקור הדין, הרעיון הוא שמדינה זרה מבקשת עזרה מאיתנו.

שי ניצן: אבל לפעמים אתה קורא בבקשה לחיקור דין מידע שמלמד על עבירה שנעשתה גם לפי חוקי ישראל, ואז מטבע הדברים גם אתה צריך לפתוח בחקירה.

שי ניצן: עכשיו, זה יותר בולט לגבי מידע מודיעיני.

שי ניצן: צריך להבין שוב, בוודאי שיש עניין של תעדוף.

שי ניצן: אם מגיע מידע מודיעיני על גורם מאוד בכיר שיש לו אחריות למשהו זה דבר אחד, אם מגיע על איש עסקים זה דבר אחר.

שי ניצן: ולכן זה בהחלט סביר, שמידע לא מטופל מיידית כאשר מדובר באחד ממאות אלפי אזרחים, גם אם הוא איש עסקים, גם אם הוא תת-אלוף לשעבר.

שי ניצן: ולעומת זאת, ברגע שאומרים: האיש הזה עומד להיות מפכ"ל, אז רוצים לבדוק כדי שהדבר הזה יתלבן.

שי ניצן: נדמה לי שזו אחריותנו שהחוק מטיל עלינו, והשר הממנה, זכותו לדעת, אם נגד מי שהוא הולך לשים בראש המשטרה כל אחד מאתכם היה רוצה שיהיה אדם שאין שום רבב.

שי ניצן: אבל עזוב אין שום רבב – שאין משהו רציני מהותי.

יואב קיש: לא, אבל על זה אין ויכוח.

יואב קיש: הוויכוח הוא על התהליך שהיה שם.

יואב קיש: אתה נתת פה מידע.

יואב קיש: המידע שנתת פה זה לא מידע שהיה בציבור, זה מידע שידעו דברים אחרים.

יואב קיש: פעם ראשונה אני שומע שבערב למחרת הייתה ישיבת יועץ מסודרת עם כל הגורמים.

יואב קיש: אף אחד לא – לא יודע, יושבים פה כתבי המשטרה הבכירים.

שי ניצן: כתבי המשטרה יודעים את זה היטב.

אורן אסף חזן: אה, הם יודעים הכול.

אורן אסף חזן: זה ברור.

אורן אסף חזן: אגב, על זה אין ויכוח.

יואב קיש: אז איך אמרו שהיועץ המשפטי לא התחיל - - -

משה נוסבאום: אתם לא רציתם לשמוע.

משה נוסבאום: אנחנו יודעים.

משה נוסבאום: לא רציתם לשמוע.

קריאה: תלוי מי אמר ומי לא אמר.

יואב קיש: בסדר.

יואב קיש: חברת הכנסת פדידה, בבקשה.

אורן אסף חזן: אני חושב שצריך לתת להם דרגות בכירות.

אורן אסף חזן: כתבי משטרה צריכים לקבל דרגות בכירות גם.

מיקי לוי: אל תשבו בשקט, תגידו את זה.

משה נוסבאום: הנה, אני אומר.

יואב קיש: הנה, יש הודעה של משרד המשפטים.

יואב קיש: מצאו את ההודעה הזו של משרד המשפטים?

אביעד גליקמן: מה זאת אומרת?

אביעד גליקמן: הודעה שיצאה גם השבוע.

אורן אסף חזן: מי לא רצה לשמוע, נוסבאום?

יואב קיש: איפה ההודעה של משרד המשפטים?

בצלאל סמוטריץ': צריך את שחר גינוסר, שייתן - - -

משה נוסבאום: אנחנו דיווחנו על זה.

משה נוסבאום: הטענות שלכם אומרות שלא רציתם לשמוע.

חי בר-אל: אני אומר לך שלשחר גינוסר וינשטיין בעצמו אמר שבשלב הזה הוא לא פנה למשטרה.

יואב קיש: משהו פה לא מסתדר.

חי בר-אל: במפורש אני אומר לך.

חי בר-אל: מה שפרקליט המדינה אמר הוא פשוט לא נכון.

חי בר-אל: וינשטיין בעצמו אמר לשחר גינוסר, אני בדקתי את זה היטב, אפשר לשמוע את זה בקולו של וינשטיין, שבשלב הזה הוא לא פנה למשטרה והיוזמה הייתה של יצחקי.

יואב קיש: טוב, תודה.

יחיאל חיליק בר: יואב, רק הוא לא ענה לשאלה של לאה.

יואב קיש: תיכף יגיע.

יואב קיש: הוא ניסה לענות.

יחיאל חיליק בר: לא, לאה שאלה - - -

שי ניצן: אני רוצה לקרוא לכם הודעת דוברות.

יואב קיש: טוב, בסדר, תקרא.

בצלאל סמוטריץ': אני אשאל עוד שאלה על זה.

יחיאל חיליק בר: יואב, זה מי שמתפרץ שואל?

יחיאל חיליק בר: אני לא מבין.

יואב קיש: לא, אתה צודק.

יואב קיש: חברים, עצרו רגע.

יואב קיש: בואו נעשה ככה: לאה פדידה, את היית בזכות דיבור.

יואב קיש: אז התשובה עדיין ללאה פדידה או - - -

יחיאל חיליק בר: שיענה על הפלילי, שב-2015, כבר לפני ההודעה של ארדן, נתנו חוות דעת למשטרה שאין פלילי בנושא של גל.

בצלאל סמוטריץ': גם יאח"ה וגם יאחב"ל.

לאה פדידה: ושצריך לגנוז את זה.

יחיאל חיליק בר: מה השתנה מאז אחרי ההודעה של השר?

יחיאל חיליק בר: זה מה שמעניין פה.

אורן אסף חזן: זה הליבה, זה הסיפור.

לאה פדידה: זה הסיפור.

שי ניצן: דקה.

שי ניצן: קודם כול, לשאלת היושב-ראש, שאמר שהוא לא מכיר, ואין לי טענה, הוא לא מכיר את כל – אבל אני רוצה לקרוא מתוך הודעת דוברות.

שי ניצן: ואני חושב שצריך – אני לא רוצה להגיד מה דעתי על הטחת האשמות כמו שאמר אדון בר-אל.

שי ניצן: אני אקרא הודעה רשמית של משרד המשפטים, מתאריך 30 באוגוסט 2015, חמישה ימים לאחר המינוי: "מצאנו לנכון להבהיר, במענה לפניות כתבים, ובעקבות טענות ופרסומים שונים שהועלו היום בעניין המידע הנוגע למועמד לתפקיד מפכ"ל המשטרה גל הירש, הרינו להבהיר" – כל מה שאמרתי כתוב הודעה מלפני שלוש שנים – "הרינו להבהיר, כי המידע הראשוני שהגיע ליועץ המשפטי לממשלה הגיע מגורם אכיפה אחר, ולא מפנייה של משטרת ישראל.

שי ניצן: בעקבות מידע זה, ובעקבות פניית השר לביטחון הפנים, שביקש לבדוק את המינוי" – לשאלתך, חברת הכנסת פדידה, השר ביקש – "ביקש היועץ המשפטי לממשלה מראש אגף החקירות והמודיעין להעביר לעיונו חומרים רלוונטיים המצויים ברשות המשטרה" - -

יואב קיש: זה ברור, השאלה מתי ביקש.

שי ניצן: בסדר, אז לא כתבנו, אבל אני אומר לך - - -

יואב קיש: נו, אז זה לא פותר את העניין.

אורן אסף חזן: כמה נוח.

אורן אסף חזן: כמה נוח.

שי ניצן: מתי זה יכול להיות, הבקשה הזאת?

שי ניצן: - - "היכולים להיות רלוונטיים למינוי.

שי ניצן: ראש אח"מ פעל כמתחייב, והעביר חומר כאמור לעיון היועץ המשפטי לממשלה בהתאם לבקשה.

שי ניצן: כפי שמסרנו, הדברים נבדקים כעת בידי צוות בדיקה שמונה על ידי היועץ המשפטי לממשלה, המורכב מאנשי פרקליטות המדינה, מחלקת ייעוץ וחקיקה במשרד המשפטים.

שי ניצן: הצוות בוחן אם יש בדברים כדי להשליך על מועמדותו של הירש.

שי ניצן: הצוות החל את תפקידו - - - תפקידם של כל גורמי מערכת אכיפת החוק להביא לידיעתו של היועץ המשפטי לממשלה מידע כאמור".

שי ניצן: עכשיו, כשאנחנו מפרסמים הודעה, אנחנו לא נכנסים באיזה שעה זה.

שי ניצן: אבל כיוון שראיתי שזה מטריד - - -

יואב קיש: בסדר, אני לא מצפה.

יואב קיש: אבל זה הסימן שאלה.

חי בר-אל: אבל כשעיתונאי בודק אז הוא כן נכנס לזה, וזה בדיוק מה שהוא נכנס.

יואב קיש: מספיק.

חי בר-אל: רק להבהיר.

יואב קיש: רגע.

יואב קיש: אתה יודע מה?

יואב קיש: אני אתן לך.

יואב קיש: אחרי חברי הכנסת, גם מהציבור מי שירצה, ותקשורת, תקבלו את ההתבטאות.

יואב קיש: בבקשה, חברת הכנסת פדידה, ואנחנו ממשיכים.

יואב קיש: שלוש דקות, לא יותר.

לאה פדידה: תודה.

לאה פדידה: בישיבה הקודמת, כשהיו נוכחים כולם, זה היה על ועדת ההמלצות, ואכן התקוממתי על כך שרוצים איכשהו לנגוע באיזושהי סמכות של המשטרה, ואמרתי: הצדק גם צריך להיראות, ואנחנו צריכים להיות סמוכים ובטוחים שנעשה הכול.

לאה פדידה: אי אפשר, כבוד פרקליט המדינה, על פי מה שדיברת ואמרת, להתעלם משורה של נורות אדומות שקורות כאן, ושאנחנו שואלים את עצמנו איך וכמה ולמה.

לאה פדידה: העדויות של השיחות שנחשפות מראות על רצון לתפירת תיק, ולזה לא התייחסת.

מיקי לוי: מאיפה הבאת את זה, לאה?

לאה פדידה: אל תפריע לי, מיקי.

מיקי לוי: זה לא נכון אבל.

יואב קיש: מיקי, פעם ראשונה עכשיו.

יואב קיש: אתה הראשון.

לאה פדידה: לא התייחסת לעמדתי לשיחות שמתומללות, מוקלטות, וכולנו ראינו.

לאה פדידה: ואם אנחנו רוצים – אכן, כולנו, אני לא חושבת שיש פה מישהו בחדר הזה שלא רוצה שמישהו שימונה ימונה ללא רבב, אנחנו רוצים שגם מי שבודק, ושהבדיקה תהיה ללא רבב.

לאה פדידה: אם יש תיק, וזה באופן כללי על כל איש ציבור או על כל אזרח – אנחנו צריכים להבין שגל הירש היה אזרח – אם יש תיק שנועד לגניזה, דינו להיגנז, ולא לחכות באיזה מגרה סודית, ובבוא היום – אופס, קוסם, הוצאנו את התיק.

אורן אסף חזן: אוה, נכון, תודה רבה.

יואב קיש: טוב.

לאה פדידה: רגע, אני לא סיימתי, עוד דקה.

יואב קיש: נא לסיים.

לאה פדידה: אופס, קוסם.

לאה פדידה: ואם בתיק יש חקירה פעילה החקירה צריכה להיות פעילה.

לאה פדידה: חבר'ה, שלוש שנים, שלוש שנים, על דבר כזה, לתת צו עיכוב יציאה מהארץ, לעשות דברים כאלה, זה בלתי נסבל.

לאה פדידה: אתם רוצים לחקור?

לאה פדידה: תחקרו.

לאה פדידה: אשם – אשם; נקי – נקי.

לאה פדידה: אי אפשר להתעלם, שיש פה ריח של רדיפה וסיכול פוליטי, ותיק לא בהתאם לנהלים, ועל זה אנחנו צריכים לקבל תשובות.

יואב קיש: טוב, תודה.

יואב קיש: חבר הכנסת בצלאל סמוטריץ, בבקשה.

בצלאל סמוטריץ': אני רוצה הערה קטנטנה על הדברים של פרקליט המדינה, ואז אני אגיד כמה דברים בצורה מסודרת.

בצלאל סמוטריץ': טענתי, ואני מבקש שתבדוק אותה, שאותו ראש רשות מדובר כבר לא היה בתפקידו כשהוא פנה ליועץ.

בצלאל סמוטריץ': הוא פנה מכיוון שאשתו שלומית לנדס הייתה עוזרתו הראשית של מני יצחקי.

בצלאל סמוטריץ': היא זו שפנתה – אגב, שלא בערוצים המקובלים – לאותה קצינה זוטרה בחטיבת החקירות, וביקשה לאסוף את החומרים שקיימים בתוך המערכת היום על גל הירש.

בצלאל סמוטריץ': אבל אני שמח מאוד שאמרת קודם שזה משהו מקובל.

בצלאל סמוטריץ': שלא פעם כשיש בדיקות של מינויים בכירים אז עושים בדיקות.

בצלאל סמוטריץ': אז כיוון שזה משהו מקובל, אני מניח שאפשר להשוות את התהליך, את ה-process, לתהליכים אחרים.

בצלאל סמוטריץ': אני מבקש שתבדוק בבקשה, תן לנו דוגמה על דמות אחרת שרצו למנות: האם הבקשה הזאת נעשתה בכתב או בעל פה?

בצלאל סמוטריץ': ההוראה של היועץ המשפטי לממשלה, שפונה למשטרה או למי שהוא מבקש את החומרים.

בצלאל סמוטריץ': האם הפנייה נעשית בשרשרת הפיקוד הרגילה?

בצלאל סמוטריץ': קרי, שניצב פונה לראש חטיבת חקירות, והוא פונה אחר כך לכפופים לו, או שהעוזרת האישית שלו פונה – זאת אומרת, האם אלוף בצה"ל פונה למ"פ ומבקש ממנו ישירות לקבל חומר, או שיש איזשהו מדרג שדרכו העסק עובר בצורה ממוסמכת, מסודרת, אפשר לעקוב אחריו?

בצלאל סמוטריץ': עוד פעם, מאוד טוב לי, מאוד נוח לי, שאמרת שזה קיים במקומות אחרים.

בצלאל סמוטריץ': אז תבדוק בבקשה.

בצלאל סמוטריץ': אם אין לך את זה, אז תבדוק.

בצלאל סמוטריץ': עכשיו אני הולך לעניין עצמו.

בצלאל סמוטריץ': תראו, אני מתחיל ממש מהסוף.

בצלאל סמוטריץ': בעיניי, אדוני היושב-ראש, וגם פרקליט המדינה וראש האגף, יש אנומליה לא דמוקרטית בטירוף במערכת היחסים שיש בין הדרג המדיני לבין המשטרה.

בצלאל סמוטריץ': אין שום סיבה בעולם שהמשטרה תהיה שונה מהצבא בעניין הזה, ובדיוק כמו שצבא כפוף לשר ביטחון ולממשלה משטרה חייבת להיות כפופה לשר לביטחון פנים ולממשלה בדיוק באותו האופן.

בצלאל סמוטריץ': עכשיו, מה הטענה?

בצלאל סמוטריץ': שכיוון שהמשטרה מתעסקת לפעמים גם בחקירות על נבחרי ציבור, אז לא יכול להיות מצב שנבחר ציבור ינהל אותה.

בצלאל סמוטריץ': זו טענה הזויה לחלוטין, בשביל אחוז אחד או חצי אחוז או פרומיל, אני יודע כמה, שהמשטרה מתעסקת בחקירות נבחרי ציבור, אי אפשר בשביל זה לייצר מערכת לא דמוקרטית.

בצלאל סמוטריץ': היום השר לביטחון הפנים לא יכול לתת הוראות למשטרה על תעדופים.

מיקי לוי: וטוב שכך.

בצלאל סמוטריץ': הוא החליט עכשיו שיש מכת מדינה בנושא מסוים, הוא מבקש שהמשטרה תתמקד בזה – בפשיעה חקלאית, בעבריינות אחרת – הוא לא יכול.

מיקי לוי: בזה הוא יכול לתת, אגב.

יואב קיש: מיקי, לא להפריע.

בצלאל סמוטריץ': הוא לא יכול.

מיקי לוי: מה אתה אומר לי לא? יש לך חוסר הבנה.

יואב קיש: לא, מיקי, המפכ"ל לא מחויב.

אורן אסף חזן: הוא לא מחויב.

אורן אסף חזן: הוא יכול להמליץ.

אורן אסף חזן: מה אתה מדבר שטויות?

מיקי לוי: חברים, אתם מבלבלים את כל נושא החקירות.

יואב קיש: מיקי, נא לא להפריע.

יואב קיש: בבקשה, בצלאל.

אמיר אוחנה: גם על סדרי עדיפויות על התקציב - - - הוא לא יכול.

יואב קיש: אמיר, נא לא להפריע.

מיקי לוי: בוודאי.

יואב קיש: מיקי, אל תפריע.

יואב קיש: תן לו לסיים.

מיקי לוי: מי מפריע?

יואב קיש: אתה ביקשת להיות אחרון, נכון?

יואב קיש: אל תפריע.

מיקי לוי: אני אחרון.

בצלאל סמוטריץ': צריך לייצר כאן תיקון חקיקה, שיכפיף את המשטרה באופן מוחלט, בדיוק אגב כמו שצה"ל והרמטכ"ל – צה"ל לא יורה טיל אחד לעזה, אחד, בלי שהוא מקבל אישור של שר ביטחון.

בצלאל סמוטריץ': יש בעניין הזה מדרג מאוד מאוד ברור איך הדבר הזה קורה.

בצלאל סמוטריץ': והמשטרה צריכה להיות כפופה.

בצלאל סמוטריץ': עכשיו, למה אני אומר את זה?

בצלאל סמוטריץ': מכיוון שכאשר אין פיקוח, ויש גוף עם כל כך הרבה כוח, ובצדק, כל כך הרבה סמכויות, גוף ענק, ותפקיד כל כך קריטי, שבסוף בסוף פועל בסוג של מחשכים, כי אין עליו את הפיקוח הנורמלי של דרג מדיני, אז צומחת תרבות מאוד מטרידה.

בצלאל סמוטריץ': ואני הולך עכשיו לעבור ב-brief מאוד מהיר על נורות אדומות, על נורות אדומות.

בצלאל סמוטריץ': אני הולך לעבור ממש על נורות אדומות.

בצלאל סמוטריץ': ואני אומר לך עוד מילה אחת, שי, במחילה, שאני קצת חריף.

בצלאל סמוטריץ': התחושה שלי ששוויון הנפש, שבו אתה כמי שאתה כסוג של עומד בראש המערכת, מקבל את הביקורות האלה, ואוטומטית עומד לצופף שורות ולהגן על המערכת, אני אומר בלשון עדינה, לא תורמת לאמון לא שלנו ולא של הציבור במערכת הזאת, וגם בסוף לא מאפשר לסמוך על הבדיקה הפנימית שלכם ודורש בדיקה חיצונית.

בצלאל סמוטריץ': לכן אני ביקשתי גם משרת המשפטים וגם מהשר לביטחון הפנים שימנה ועדת בדיקה - - - כמה וכמה דברים.

מיקי לוי: מצוין, היא ממפלגתך, שתמנה.

בצלאל סמוטריץ': נכון, ועדת בדיקה בלתי תלויה, על פי סעיף 8א לחוק הממשלה.

יואב קיש: אני חושב שאני מצטרף להמלצה הזאת.

בצלאל סמוטריץ': יהיו לה סמכויות של ועדת חקירה ממלכתית שתבדוק את זה.

בצלאל סמוטריץ': ואחת משתיים, אם יסתבר שכל מה שאנחנו חוששים זה עורבא פרח, אני הראשון שאשמח לברך על זה, אני מבטיח לצאת בהודעה לתקשורת שאני מברך לחלוטין.

בצלאל סמוטריץ': ואם לא, אז יצטרכו לעשות שם איזשהו ניקוי אורוות.

בצלאל סמוטריץ': עכשיו, אני עובר ממש ב-brief, שי, על הדברים, כולל בימים האחרונים שאתה, אני מוכרח לומר, שאני התאכזבתי מהתגובות שלך.

יואב קיש: בבקשה, אבל נא לסיים.

בצלאל סמוטריץ': בוא נתחיל מפסק הדין בשבוע שעבר על אלישע חייבטוב, שמי שקורא אותו לא יכול לישון טוב בלילה לנוכח ההתנהלות של המשטרה בחקירה הזאת, וגם לא של הפרקליטות, שידעו על הדברים ועל המחדלים האלה בזמן אמת.

בצלאל סמוטריץ': ואתה עמדת ובסוג של – בסדר, נבדוק.

בצלאל סמוטריץ': זו רעידת אדמה.

בצלאל סמוטריץ': ומי שאחראי להתנהלות בפרשייה הזאת, והיא לא קשורה כרגע לפוליטיקאים, היא קשורה לאזרח הקטן שישב 11 שנה בכלא - -

קריאה: 12.

בצלאל סמוטריץ': - - 12 שנה, עם התנהלות שאני אומר לך שאני לא ישן טוב בלילה.

יואב קיש: והחזיקו אותו לשחרור של השופט.

בצלאל סמוטריץ': שאני אומר לך שאני לא ישן טוב בלילה.

בצלאל סמוטריץ': ומי שאחראי להתנהלות הזאת וידע עליה בזמן אמת, ושאף אחד לא יספר לי שמדובב יושב שבועיים בתא ומכניס סמים פנימה ואף אחד לא יודע.

בצלאל סמוטריץ': אתה יודע מה?

בצלאל סמוטריץ': אם הוא לא ידע, שילך הביתה; אם הוא ידע, שילך מאחורי סורג ובריח, ואם הוא לא ידע שילך הביתה.

יואב קיש: ומחכים לשופט למסיבת פרידה.

בצלאל סמוטריץ': הלאה, מסמך יצחקי.

בצלאל סמוטריץ': אז הטענה שאתם הסברתם לנו, רז נזרי הסביר לנו בדיון הקודם, מסמך לצרכי בקרה.

בצלאל סמוטריץ': חבר'ה, אני הייתי בחטיבת מבצעים.

בצלאל סמוטריץ': צוחקים עליי שהייתי ג'ובניק – מה לעשות, לא זכיתי להיות קרבי.

בצלאל סמוטריץ': אבל מסמכי בקרה ועבודות מטה אני מבין מצוין.

בצלאל סמוטריץ': אין במסמך הזה כלום שהופך אותו למסמך בקרה, חוץ משם ורכילות, שם ורכילות.

בצלאל סמוטריץ': אין סטטוס, אין מה צריך לעשות עם זה, לא נעשה דיון על המסמך הזה.

בצלאל סמוטריץ': הרי נניח שעכשיו יצחקי ביקש: תכינו לי עכשיו ריכוז שנבדוק את עצמנו.

בצלאל סמוטריץ': אז עושים על זה דיון - - -

מיקי לוי: אבל איך אתה יודע את זה?

בצלאל סמוטריץ': אני יודע את זה.

בצלאל סמוטריץ': סמוך עליי.

בצלאל סמוטריץ': אתה יודע מה, אני גם אתן לך את המסמך אם אתה רוצה.

בצלאל סמוטריץ': אני לא רוצה, כי אני לא רוצה לחשוף את הח"כים שרשומים בו.

מיקי לוי: אולי כדאי.

בצלאל סמוטריץ': עושים דיון סטטוס, ומוציאים מסקנות ומשתפרים.

בצלאל סמוטריץ': לא היה שום דיון.

בצלאל סמוטריץ': אין במסמך הזה שום טבלה.

בצלאל סמוטריץ': הרי, שי, אני יודע איך נראים מסמכים כאלה, הייתי בחטיבת מבצעים.

בצלאל סמוטריץ': אגב, זה בדרך כלל חלק מתוכנית עבודה, זה לא קפריזה, שקם בבוקר ראש אגף חקירות, מחליט עכשיו תרכזו לי את החומר.

בצלאל סמוטריץ': אחר כך היה פה דיון.

בצלאל סמוטריץ': ואתם, שוב, לא אמרתם.

בצלאל סמוטריץ': אני עברתי על הפרוטוקול, אני כן זכרתי, ישב לי בראש שאמרתם: חבר'ה, זה היה ונגמר, לא יהיה.

בצלאל סמוטריץ': באותו זמן עושים מסמך – ועוד פעם, חומר מודיעיני, לא כמו שאתה אמרת עכשיו, שעושים איזה סטטוס חקירות כדי לבדוק עכשיו מה קורה לפני בחירות – עוד פעם מסמך שמבקש לקבל את כל המידע המודיעיני.

יואב קיש: על ראשי רשויות.

בצלאל סמוטריץ': על ראשי רשויות ועל בכירים נוספים.

בצלאל סמוטריץ': על ראשי רשויות אני יודע שבוצע המסמך, על בכירים אחרים אני לא יודע אם בוצע.

בצלאל סמוטריץ': גל הירש – דיברנו קודם על ההודעות הסותרות מלשכת היועמ"ש.

בצלאל סמוטריץ': אני רק רוצה לשים את זה עוד פעם בהקשר הרחב.

בצלאל סמוטריץ': כל המשטרה, ואני מזכיר לכם, תחזרו לאווירה, עומדת - - -

שי ניצן: איפה ההודעות הסותרות?

בצלאל סמוטריץ': בין אותה אמירה של וינשטיין – עוד פעם, אני קראתי מתוך שחר גינוסר, אני מודה שאני לא יודע להעיד על זה, יכול להיות שכדאי לבדוק את זה אבל – שאומר וינשטיין: אני בשלב הזה לא פניתי ולא ביקשתי לאסוף חומרים.

בצלאל סמוטריץ': ומני יצחקי אומר בהקלטה, שכבר בוצעה ישיבה – אגב, הסתכלתי עכשיו עוד פעם בתמליל – של ארבע-חמש שעות עם היועץ, שאתה אומר שהיא התקיימה בכלל בלילה ולא בצהריים.

מיקי לוי: זה יום לפני אבל.

בצלאל סמוטריץ': עכשיו, בוא נבין רגע את ההקשר: כל המשטרה עומדת על הרגליים האחוריות מהרגע שמינוי הזה פורסם – מפכ"לים בדימוס וקצינים בהווה.

בצלאל סמוטריץ': ועל הרקע הזה עכשיו ראש אח"מ, ועוד פעם, לא הוא, העוזרת שלו פונה לאיזה קצינה זוטרה, לא בשרשרת הפיקוד הנורמלית שבה דברים כאלה אמורים להיעשות, בהנחה שהם נעשים בצורה מסודרת ורשמית, ומבקשת לקבל את החומרים.

בצלאל סמוטריץ': הלאה.

בצלאל סמוטריץ': רוני ריטמן – כאילו שכחנו כבר מהפרשייה הזאת.

בצלאל סמוטריץ': מפכ"ל המשטרה, תוך כדי שמתנהלת נגדו חקירה פלילית במח"ש בחשד להטרדה מינית, נפגש איתו, מדבר איתו על החקירה, פונה בשמו לראש מח"ש, ושואל אותו: למה לא עשיתם פוליגרף ולמה לא ביצעתם פעולות חקירה כאלה?

בצלאל סמוטריץ': מה זה אם לא שיבוש חקירה?

מיקי לוי: אני לא מבין, אתה נותן, אדוני היושב-ראש?

מיקי לוי: לא, מה זה קשור לדיון?

יואב קיש: כן, אני נותן לו.

יואב קיש: הוא מעניין אותי, אני נותן לו, כן.

מיקי לוי: אבל סליחה, מה זה קשור לאופי הדיון?

אורן אסף חזן: הוא מדבר דברי טעם.

אורן אסף חזן: מה, נהיית עורך דין של המשטרה?

מיקי לוי: כן.

אורן אסף חזן: כואב לך לשמוע את האמת?

יואב קיש: מיקי, אני קורא לך לסדר פעם שנייה.

מיקי לוי: לא.

מיקי לוי: אל תבלבל את המוח.

אורן אסף חזן: כואב לו לשמוע את האמת.

יואב קיש: מיקי, אתה בפעם שנייה.

יואב קיש: אורן, די.

מיקי לוי: הוא צועק אתה אומר לי?

אורן אסף חזן: לא, תן לו לדבר.

אמיר אוחנה: תגנו על הציבור, לא על הקצינים.

יואב קיש: הבא שצועק אני אתחיל להוציא החוצה.

מיקי לוי: אני מגן על הציבור לא פחות ממך.

יואב קיש: טוב, הבא שצועק יוצא החוצה.

אמיר אוחנה: יושב-ראש ועד - - -

מיקי לוי: נכון, אני גאה בזה.

יואב קיש: אמיר, אתה לא הפרעת עד עכשיו.

יואב קיש: בבקשה, בצלאל.

בצלאל סמוטריץ': רגע, רק שפרקליט המדינה יהיה איתנו.

יואב קיש: אוקיי.

יואב קיש: שי.

יואב קיש: בבקשה.

בצלאל סמוטריץ': אני עובר עכשיו ב-brief על סוגיות של מינויים, של נפוטיזם.

בצלאל סמוטריץ': ממש ב-brief.

בצלאל סמוטריץ': הבת של מני יצחקי, ניצן, שירתה ביחידת המודיעין תחת פיקודו של אביה, עברה אחר כך לשרת בסיגינט, עם השכר הגבוה ביותר - - -

יואב קיש: בוא נדבר - - -

שי ניצן: - - -

בצלאל סמוטריץ': מה?

בצלאל סמוטריץ': למה זה לא לגיטימי?

שי ניצן: זה קשור לדיון?

בצלאל סמוטריץ': ודאי.

בצלאל סמוטריץ': רגע, לא, אני אסביר.

קריאה: יואב, זה לא קשור לדיון.

מיקי לוי: יש גבול.

יואב קיש: עצרו רגע, שקט.

יואב קיש: בצלאל, עצור רגע, עצור רגע.

יואב קיש: שנייה, אני רוצה לחדד.

יואב קיש: הדיון פה הוא מאוד מהותי, עקרוני, לגבי התנהלות החקירות.

יואב קיש: מינויים כאלה או אחרים - - -

בצלאל סמוטריץ': לא, אני אסביר לך.

יואב קיש: אז בבקשה תסביר, כי אני רוצה לראות איך זה - - -

בצלאל סמוטריץ': אז אני אסביר לפני.

בצלאל סמוטריץ': תראו, הדיון מבחינתי זה על התנהלות של להב 433, ועל השאלה האם תחת החשאיות והמעטה, שהוא אינהרנטי בעבודה של היחידה הזאת, צומחת תרבות ארגונית מאוד בעייתית שלא ראויה לאמון הציבור?

בצלאל סמוטריץ': ולכן צריך לבדוק אותה כרגע באופן בלתי תלוי בוועדת בדיקה או בוועדת חקירה פרלמנטרית.

בצלאל סמוטריץ': זה לא יכול להיסגר בפנים.

בצלאל סמוטריץ': אני אתן לך עכשיו בשבעה "בריפים" כמה בני משפחה שלך, סיסו, עכשיו משרתים תחתך במעגל שלך.

יואב קיש: עצור רגע, בצלאל.

בצלאל סמוטריץ': אם הייתי מחליף עכשיו את כל רשימת המנויים הזאת ברבנות הראשית לישראל אתם הייתם חוקרים חקירה פלילית – איך הבן של ההוא ואח של ההוא ממונה.

בצלאל סמוטריץ': אז כל האחים והגיסים והנשים ובני הדודים ממונים ביחידות הכי טובות במשטרה, עם השכר הכי גבוה, תחת הפיקוד של בני המשפחה שלהם.

קריאה: - - -

יואב קיש: בסדר, אז הוא הסביר למה הוא מדבר על זה.

בצלאל סמוטריץ': עכשיו, זה משהו שלציבור מותר לקבל על זה דין וחשבון.

בצלאל סמוטריץ': אתם יודעים את זה, שי.

בצלאל סמוטריץ': באף גוף, באף גוף לא הייתם מאפשרים מינויים של בני משפחה ברמות הכי קרובות, כולל שמי שקובע להם את השכר בסוף זה בני המשפחה שלהם, בטח ובטח ובטח כשיש לא מעט כשלים בתוך כל המינויים האלה.

בצלאל סמוטריץ': וזה משהו שצריך לבדוק כראוי.

יואב קיש: טוב, אמרת את הנקודה, תמשיך.

בצלאל סמוטריץ': עוד שני משפטים אחרונים.

אמיר אוחנה: ראש אח"מ רצה להגיב ופרקליט המדינה היסה אותו.

אמיר אוחנה: למה?

יואב קיש: הוא ידבר גם.

יואב קיש: הוא גם יגיב.

שי ניצן: כי הוא לא צריך לענות עכשיו לעניינים אישיים שלו - - -

אמיר אוחנה: אני רוצה לשמוע את ראש אח"מ.

אמיר אוחנה: אתה לא תגיד לו - - -

בצלאל סמוטריץ': למה לא? זה לא אישי.

בצלאל סמוטריץ': זה לא אישי.

מיקי לוי: מה, הוא לא אצלך בחקירה.

מיקי לוי: הוא לא אצלך בחקירה.

בצלאל סמוטריץ': אבל זה לא אישי.

יואב קיש: תעצור בבקשה.

יואב קיש: בצלאל, עצור.

יואב קיש: אני שאלתי את בצלאל, כשהוא התחיל עם המינוי ודיבר על זה, שאלתי אותו מה הקשר.

יואב קיש: ואמרתי לו: תסביר, כי אם לא תסביר זה לא קשור.

יואב קיש: הוא טען, אמירה מאוד קשה דרך אגב, על מינויים משפחתיים, עזוב ספציפית את השם, שיש פה התנהלות לא תקינה.

יואב קיש: וזה אני מבקש כן להתייחס, לא חייב אישית לבן אדם כזה או אחר.

יואב קיש: זה אני מקבל.

יואב קיש: בבקשה, בצלאל, אבל נא לסיים, סיים את דבריך.

בצלאל סמוטריץ': שלושה בני משפחה של יצחקי, שלושה בני משפחה שלו, שני בני משפחה של קובי זריהן, ראש החטיבה הנוכחי, והם ביחידות הכי מיוחדות של המשטרה.

יחיאל חיליק בר: למה להסיט את הדיון?

לאה פדידה: זה כמו בקיבוץ.

בצלאל סמוטריץ': שני דברים אחרונים.

בצלאל סמוטריץ': שוב, אני חוזר וטוחן את זה מחדש, כי זה מטריד, מטריד, מטריד.

בצלאל סמוטריץ': אמר מפכ"ל המשטרה שהוא חושב שראש הממשלה הורה לשכור חוקרים פרטיים נגד החוקרים שלו.

בצלאל סמוטריץ': אמר רוני ריטמן, מי שעמד בראש החקירה נגד ראש הממשלה, שאשת ראש הממשלה אחראית לתלונה נגדו, שאגב בג"ץ קבע שהוא מאמין למתלוננת ולא לרוני ריטמן.

בצלאל סמוטריץ': האם זה לא ניגוד עניינים?

בצלאל סמוטריץ': זה האמא של האבא של הסבתא של ניגוד עניינים בחקירות ראש הממשלה.

בצלאל סמוטריץ': עכשיו, תגידו עד מחר בבוקר – הנה, את יכולה ללכת עכשיו כדוברת המשטרה ולספר כמה אנחנו רוצים לפגוע במשטרה – אתם פוגעים במשטרה.

בצלאל סמוטריץ': אתם כורתים את הענף שאתם יושבים עליו.

אורן אסף חזן: לא, הם פוגעים בדמוקרטיה גם.

בצלאל סמוטריץ': אתם, בהתנהלות שלכם, שאתם לא סופרים את הביקורת, זה לא מעניין אתכם.

מיקי לוי: אני לא מבין מה קורה פה.

מיקי לוי: אני פשוט לא מבין אותך, אדוני היושב-ראש.

מיקי לוי: מה זה?

יואב קיש: אתה תדבר ואז אתה תגיד מה שאתה רוצה.

מיקי לוי: לא, מה זה קשור אבל?

מיקי לוי: מה זה קשור?

אורן אסף חזן: מיקי, ביקשת לדבר אחרון, אל תפריע.

אורן אסף חזן: האמת כואבת.

אורן אסף חזן: שמים את האמת על השולחן.

יואב קיש: בבקשה, נא לסיים.

בצלאל סמוטריץ': משפט אחרון.

יואב קיש: משפט אחרון.

מיקי לוי: איזה אמת כואבת?

מיקי לוי: הלוואי והייתם שמים את האמת על השולחן.

בצלאל סמוטריץ': חברים, אין דבר מזיק יותר למשטרה ולשלטון החוק ה – שחשוב לכולנו, ואל תחלקו אותנו לטובים ורעים בעניין הזה – אין דבר מזיק יותר מלהתעלם מהביקורת הזאת, מלתת כל פעם תשובה נקודתית לאיזה משהו ולהתעלם מהיער שהציבור רואה אותו והציבור צועק: המלך הוא עירום, בשורה של חשיפות מהשבועות האחרונים.

בצלאל סמוטריץ': מישהו צריך כאן לתת תשובות על ההתנהלות של היחידה הזאת.

מיקי לוי: מה שייך חקירות ראש ממשלה?

מיקי לוי: אני הייתי במקומך לוקח את הדברים שלי בחזרה.

יואב קיש: טוב, תודה.

יואב קיש: ניצב סיסו, בבקשה, אתה יכול להתייחס.

לאה פדידה: יואב, תן לי שני משפטים.

יואב קיש: אחר כך.

יואב קיש: בבקשה.

גדי סיסו: האמת היא שבתחילת הדברים אני שמעתי את היושב-ראש פותח את הדברים ונותן מסגרת לדיון.

גדי סיסו: והבעת גם אמון בדיון.

גדי סיסו: הייתי בטוח שהדיון ייכנס לאיזשהם קווים - - -

יואב קיש: כן, אבל ככה זה בכנסת, חברי כנסת יכולים להגיד מה שהם רוצים.

יואב קיש: אף אחד לא אומר להם מה להגיד.

בצלאל סמוטריץ': משהו פה לא ענייני?

אורן אסף חזן: לא, אבל הוא מדבר לעניין, מה זה יכולים להגיד מה שהם רוצים?

מיקי לוי: איזה לעניין?

גדי סיסו: אגב, אני מוכן לתת תשובה לכל דבר.

גדי סיסו: אגב, גם לעניינים האישיים.

גדי סיסו: ואם תתפנה אחרי הישיבה, חמש דקות תדבר איתי בארבע עיניים, אתה תחזור לפורום הזה כדי להתנצל.

בצלאל סמוטריץ': בשמחה.

בצלאל סמוטריץ': אבל למה לא תגיד את זה פה לכולם?

בצלאל סמוטריץ': כל מה שפרסמתי פורסם במעריב.

בצלאל סמוטריץ': אני לא אמרתי עכשיו שום דבר שלא פורסם, עם השמות, עם הכול.

גדי סיסו: רגע, אדוני, אני כיבדתי - - -

יואב קיש: אני רק רוצה - - -

גדי סיסו: רגע, שנייה.

אורן אסף חזן: נשאלת שאלה אם יחקרו במעריב.

יואב קיש: לא, תעצור, מי שמנהל את הדיון זה אני, אז תעצור.

יואב קיש: לא, אתה מחכה עכשיו.

יואב קיש: מה שאני רוצה להגיד, עוד פעם, וזה לגבי איך שהדבר הזה מתנהל: כל חבר כנסת יכול להגיד מה שהוא רוצה, אנחנו בדמוקרטיה, ואני לא חושב שמישהו אמר פה משהו שפוגע בביטחון ישראל.

בצלאל סמוטריץ': לא, אם אני פוגע, חס וחלילה, אני לא מתכוון.

בצלאל סמוטריץ': אם חשפתי משהו - - -

אמיר אוחנה: אמרת את המילה סיגינט, אוי ואבוי.

אמיר אוחנה: מישהו לא יודע שיש סיגינט?

יואב קיש: רגע, לא להפריע, אמיר.

יואב קיש: אבל אני מקבל את ההערה שלך, ניצב סיסו, שהוא העלה פה טענה אישית כלפיך.

יואב קיש: ואני כן מבקש, בצלאל, ממך וממך, אחרי הדיון ללכת לחמש דקות, ולשמוע את הנקודה האישית שהעלית.

בצלאל סמוטריץ': בסדר, בשמחה.

יואב קיש: ובבקשה, לא חייבים להתייחס לנקודה האישית הזו.

יואב קיש: בבקשה.

גדי סיסו: ואני גם משוכנע שבחמש דקות של שיחה בארבע עיניים אתה תחזור כדי להתנצל.

בצלאל סמוטריץ': טוב, אין בעיה.

גדי סיסו: ואני אשמח אם תעשה את זה.

אורן אסף חזן: אפשר שהיא תהיה בשש או בשמונה, שגם אנחנו נשמע?

גדי סיסו: הוא יבחר כבר, אם הוא רוצה לעשות את זה – כן או לא.

אורן אסף חזן: לא, למה, אנחנו גם אבל רוצים לדעת.

יואב קיש: אורן, תן לו.

גדי סיסו: הוא יבחר, כי הוא העלה את זה, לא אני.

גדי סיסו: עכשיו, תראו, אני באמת באתי לדיון מתוך כוונה כנה ואמיתית.

גדי סיסו: שמחתי על הדיון, כי חשבתי שזאת הזדמנות אמיתית מטעם משטרת ישראל, בטח למי שעומד בראש המערכת, לתת תשובות אמיתיות שמטרידות אתכם.

גדי סיסו: אגב, אני גם יכול להבין למה חלק מהדברים עובדתית מטרידים אתכם.

גדי סיסו: אני יכול להבין את זה.

גדי סיסו: ואין פה פער או סתירה בין איך שהדברים מתבצעים נכון או לא נכון.

גדי סיסו: אפשר לדבר על להב 433 בהקשר שאתה מתאר אותו, לדוגמה, ואפשר לדבר על להב 433 בהישגים של עשר שנים, על מגוון של מאות דברים.

יחיאל חיליק בר: זה לא סותר, אגב.

אורן אסף חזן: אבל אנחנו לא מדברים על הדברים הטובים.

אורן אסף חזן: אנחנו רוצים לנקות את מה שלא בסדר.

אורן אסף חזן: אף אחד לא הכתים את כל המשטרה.

יואב קיש: תנו לו לסיים.

גדי סיסו: אני ישבתי והקשבתי בקשב רב.

גדי סיסו: ואגב, תאמינו לי שכל דבר שאמרתם, לא רק שאני מכבד אותו, אותי מדאיג שאתם מודאגים מזה.

יואב קיש: אז אתה רואה?

יואב קיש: מאוד מודאגים.

גדי סיסו: אבל אני רוצה לתת תשובות.

יואב קיש: בבקשה.

גדי סיסו: כיוון שאני לא רוצה להיגרר רגע לאותם נושאים שנמצאים בחקירה במה שמותר, אני לא רוצה לבקש חיסיון מפני הפללה מפרקליט המדינה על דברים שקשורים לחקירה, אני אשאר על הרמה העקרונית ואדבר על הדברים - - -

לאה פדידה: אבל זה באמת אצלכם כמו בקיבוץ?

יואב קיש: עד עכשיו הייתה הקדמה.

יואב קיש: תני לו רגע לדבר, אל תעצרו אותו.

יואב קיש: בבקשה.

גדי סיסו: מה שחשוב לי להגיד, קודם כול, בין אם זה יישמע לכם אמרה כוללת, אבל אני אגיע ממנה לפרט, אבל חשוב לי להגיד אותה כבר בפתח הדברים שלי, כי חשוב שהם ייאמרו, ואני אומר אותם, ראש אגף החקירות והמודיעין של המשטרה, שמשטרת ישראל לא עוסקת באיסוף יזום, בוודאי שלא בפעילות איסוף ממוקדת כנגד נבחרי ציבור.

גדי סיסו: אין כזה דבר.

גדי סיסו: אין כזה דבר.

גדי סיסו: וכל מה שאפשר לייחס למשטרה בכוונת זדון של פעולה של חומרים רדומים שבבוא העת יעשו שימוש כדי לפגוע באדם, אני אומר לכם באחריות מלאה: היא לא נכונה, נקודה.

אורן אסף חזן: רק מילה אחת.

אורן אסף חזן: כמו שאתה אומר את זה, אמר לי קצין בדימוס בדיוק ההיפך: דע לך, מרגע שאתם בכנסת עוקבים - - -

מיקי לוי: אורן, תן לו לדבר - - -

יואב קיש: אורן, אני קורא לך לסדר פעם ראשונה.

אורן אסף חזן: אני שקרן?

מיקי לוי: כן.

מיקי לוי: תגיד לי מיהו.

יואב קיש: אתה בראשונה ומיקי בשנייה.

יואב קיש: מספיק.

אורן אסף חזן: אני אגיד לך מיהו, אל תדאג.

גדי סיסו: כך היו פני הדברים בעבר, כך הדברים מבוצעים היום, ואני משוכנע שגם יבוצעו בעתיד.

גדי סיסו: אבל כדי להבין את זה - - -

יחיאל חיליק בר: רגע, וכנגד אזרחים ומפכ"לים מיועדים יש איסוף?

גדי סיסו: אני אמרתי את זה לכל נבחרי הציבור.

יואב קיש: חיליק.

יחיאל חיליק בר: לא, הוא אמר רק על נבחרי ציבור.

יחיאל חיליק בר: אמרת רק על נבחרי ציבור.

גדי סיסו: אדוני, אני אגיד לך ככה: מי ששמע את פרקליט המדינה מתאר את התהליך שבוצע, אפשר לראות אותו ולעשות לו הקבלה לתהליך שמתקיים מבחינת הנהלים והסמכויות, ומכיר את המכניזם ואת כל מערכות האיזון והבלמים שקיימים במשטרה, בינינו לבינם, בינינו לבין היועץ המשפטי לממשלה – אגב, גם ביניכם, כי מה אנחנו עושים פה?

גדי סיסו: זה סוג של דין וחשבון שאנחנו נותנים לכם על המהלכים שאנחנו עושים.

גדי סיסו: כל מערכות האיזון והבלמים האלו עבדו, כי לראיה, בין אם נאמר ככה או נאמר אחרת, המידע הרלוונטי היה על המדוכה, נבחן על ידי הגורמים המקצועיים שקיבלו החלטות, והתקבלה החלטה כדין לבצע בדיקה וחקירה עד שהמשטרה נכנסה לתמונה.

גדי סיסו: אפשר לגלגל את זה, לסובב את זה, אלו העובדות.

גדי סיסו: כן, יש שאלות מטרידות ביחס לסוגיות של מתי נאמר, איך נאמר, אבל בואו תשמעו איך מערכות איזון הבלמים בתוך המשטרה עובדות, לא במקרה של גל הירש, איך זה עובד בדרך כלל.

גדי סיסו: איך זה עבד בעבר, ואיך היום, אדוני היושב-ראש, זה עובד אפילו יותר טוב.

יחיאל חיליק בר: אבל אנחנו רוצים על המקרה של גל הירש.

יואב קיש: תיכף, אחרי זה הוא ישלים לך את זה.

גדי סיסו: על גל הירש הסביר פרקליט המדינה.

גדי סיסו: אני לא רוצה להיכנס לגל הירש מסיבה אחת פשוטה, כי אני עדיין אחראי על החקירה שמתנהלת, ולכן אני לא רוצה להיכנס.

אורן אסף חזן: לא, אבל לא רוצים את תוכן החקירה.

גדי סיסו: אבל התייחס פרקליט המדינה.

יואב קיש: תן לו, תן לו.

יואב קיש: בסדר, אני רוצה לשמוע עכשיו את התהליך ומה הם הפיקו לקחים מהסיבוב הקודם.

גדי סיסו: ולכן התחלנו את הדיון באותן שאלות שקשורות לתהליכים, שאתם אמורים לכאורה להיות לא מוטרדים ממה שאנחנו עושים.

גדי סיסו: והדבר שהכי מטריד אתכם הוא המידע המודיעיני, ואתם תגלו עוד דקה למה המידע המודיעיני שעדיין נשאר במאגרי המידע משרת אתכם כנבחרי ציבור, ולמה חשוב - - -

אורן אסף חזן: אבל המידע המודיעיני - - -

יואב קיש: אז בבקשה, קדימה.

גדי סיסו: אז קדימה.

גדי סיסו: כל אגף החקירות והמודיעין בנוי למעשה מחטיבות מקצועיות.

גדי סיסו: החטיבות המקצועיות – טיבן לעסוק קודם כול בפיקוח על כל מה שנעשה במערכי השטח.

גדי סיסו: אגף החקירות והמודיעין אחראי, אני למעשה המפקד של להב 433, ובתוך להב 433 יש מטה שמבצע פיקוח ובקרה גם על המערכים של להב 433.

גדי סיסו: ככה שכל הנחיה, בוודאי ובוודאי כשהיא קשורה לנבחרי ציבור, מתנהלת מתוך אותן חטיבות מקצועיות, שמנהלים את הפיקוח על אותם גורמים שמנהלים את החקירה.

גדי סיסו: אין שום דבר, אין שום תהליך, אין שום אירוע, שיכול להתרחש בסביבתו של נבחר ציבור על ידי חוקר בודק, מבלי שהוא עובר את כל מדרג הסמכויות עד ראש אח"מ.

גדי סיסו: ורק לאחר מכן גם ראש אח"מ מוגבל בשימוש שהוא יכול לעשות במידע, הוא חייב להביא אותו לפתחם של הגורמים במשרד המשפטים.

יואב קיש: עד איפה?

יואב קיש: במה לראש אח"מ יש סמכות עצמאית?

בצלאל סמוטריץ': לא, אבל "מסמך יצחקי" לא עבר ליועץ.

יואב קיש: נכון.

יואב קיש: לא עבר לאף אחד.

יואב קיש: למפכ"ל הוא עבר?

בצלאל סמוטריץ': גם המפכ"ל לא ידע מזה, דנינו.

יואב קיש: נכון.

גדי סיסו: אני תיכף אתייחס גם לזה ול"מסמך יצחקי".

בצלאל סמוטריץ': שאלה פשוטה: את ביקשת להכין מסמך דומה בתקופה הזו?

בצלאל סמוטריץ': אחרי שב-2014 היה מסמך על נבחרי ציבור, 2015 על - - -

גדי סיסו: חד משמעית לא.

גדי סיסו: ישנה הנחיה ברורה, לא מתפשרת.

בצלאל סמוטריץ': אין מסמכים כאלה יותר?

גדי סיסו: אין דבר כזה.

גדי סיסו: חברים, אין דבר כזה.

בצלאל סמוטריץ': גם לא ראשי רשויות?

מיקי לוי: ולא היה דבר כזה.

אורן אסף חזן: לא, היה.

מיקי לוי: לא, היה ריכוז שנמסר לפרקליט המדינה, אתה לא מבין?

אורן אסף חזן: לא, אתה לא מבין.

אורן אסף חזן: אל תעבוד עלינו.

אורן אסף חזן: אין ריכוז חקירות, יש איסוף מודיעין.

יואב קיש: מיקי ואורן, יש הבדל אם זה בא מדרישה מסודרת של פרקליט המדינה ליוזמה פרטית במשטרה.

יואב קיש: אתה לא מבין את זה?

אורן אסף חזן: על זה אין ויכוח.

מיקי לוי: זה מה שפרקליט המדינה אמר.

מיקי לוי: אין יוזמה.

בצלאל סמוטריץ': אני רק אומר, כיוון שבדיון הקודם לא אמרו לנו חד משמעית – אתה אומר אין?

גדי סיסו: אבל דיון קודם היה לפני ארבע שנים.

יואב קיש: לא, שנתיים.

גדי סיסו: אבל "מסמך יצחקי" מתי נכתב?

בצלאל סמוטריץ': ארבע שנים.

בצלאל סמוטריץ': וב-2015 עשו על ראשי רשויות.

בצלאל סמוטריץ': אז אני רק אומר, תגיד לפרוטוקול: אין היום מסמך כזה - - -

מיקי לוי: אמר.

יואב קיש: אמר, אמר.

גדי סיסו: אני לא אומר, אני מצהיר.

גדי סיסו: מצהיר.

בצלאל סמוטריץ': גמרנו.

בצלאל סמוטריץ': זו הערה חשובה.

גדי סיסו: 200 מ' מבית המשפט העליון.

בצלאל סמוטריץ': סומך עליך, נו, גדי.

גדי סיסו: אין מסמך כזה, לא מתקיים מסמך כזה, אין תהליך כזה.

גדי סיסו: ותנוח דעתכם שאלו פני הדברים.

גדי סיסו: אגב, אני מוכן, במה שנקרא באופן חריג, אפילו להוכיח את זה על ידי גורם שיבוא - - -

יואב קיש: זה מספיק.

בצלאל סמוטריץ': סומכים עליך.

בצלאל סמוטריץ': אמרת - - -

מיקי לוי: ראש אגף חקירות נתן הצהרה.

מיקי לוי: מספיק.

גדי סיסו: חברים, התחלנו ואמרתי שאני רוצה לגעת בנקודות האמיתיות.

גדי סיסו: מה טיבו של מידע?

גדי סיסו: ובסוף מה שמטריד אתכם זה המידע המודיעיני.

גדי סיסו: המידע המודיעיני שמתקבל במשטרה, אגב הוא מתקבל כשהוא מגיע לנבחרי ציבור.

גדי סיסו: הדבר הראשון שאנחנו עושים איתו הוא קודם כול לבדוק את מידת אמינותו.

גדי סיסו: אתם נחשפים רק לאותן ידיעות כשכבר התפתחה חקירה.

גדי סיסו: אילו הייתי אומר לכם את המספרים שניקינו בהם נבחרי ציבור, וגרמנו להם להתקבל לתפקידים, ולהיבחר לאור המידע שהזמנו אותו, כנראה שהייתם אומרים - - -

אורן אסף חזן: זו אמירה בעייתית.

אורן אסף חזן: אם ניקיתם זה אומר שהם היו נקיים, זה לא אתם ניקיתם אותם.

יואב קיש: הוא אומר שיש המון האשמות שווא.

בצלאל סמוטריץ': אמירה חשובה.

מיקי לוי: המידע היה צריך להיפסל.

יואב קיש: הוא אומר שיש המון האשמות שווא כנגד נבחרי ציבור.

גדי סיסו: רגע, ידידך אומר שזו אמירה חשובה.

גדי סיסו: הוא אומר שזה חשוב.

גדי סיסו: אני אומר את זה מסיבה אחת פשוטה, כי טבעו של מידע, שחובתנו לבדוק אותו.

גדי סיסו: כי אם מתקבל מידע עליך, התפקיד שלי קודם כול לבדוק שהמידע אמין, לא אמין.

גדי סיסו: לא רק שאנחנו בודקים אם הוא אמין או לא אמין, אנחנו גם מתייגים אותו לסוג של טיפול.

גדי סיסו: עכשיו, מידע שסווג לטיפול, מיד הוא מוגדר, גם אם הוא לא מתנהל כחקירה, הוא עובר מיד למסלול שכאילו הוא נמצא בחקירה.

גדי סיסו: למה?

גדי סיסו: כדי להטיל עליו את כל הסמכויות - - -

בצלאל סמוטריץ': שזה אומר מה, הנחיית יועץ משפטי לממשלה?

גדי סיסו: הנחיית יועץ משפטי לממשלה.

גדי סיסו: יש בינינו פגישות כמעט שבועיות, שאני מגיע עם המידעים המודיעיניים, יושב עם פרקליט המדינה, ושנינו אחרי זה הולכים ליועץ המשפטי לממשלה ומחליטים איזה מידע מטופל, איזה מידע לא מטופל.

גדי סיסו: ולשאלת הפיקוח והשוואה לצבא, מה יותר, גם כשיורים טיל או רוצים לפגוע באוכלוסייה בעזה הולכים ליועץ המשפטי לממשלה.

בצלאל סמוטריץ': מה פתאום?

מיקי לוי: עזוב את זה, גדי, זה לא שייך.

גדי סיסו: אז אני אומר שיש החלטות שהיועץ המשפטי לממשלה מקבל גם בסוגיות שקשורות להתנהלות של הצבא וכן הלאה.

גדי סיסו: ולכן אני אומר את זה: אין גורם יותר - - -

בצלאל סמוטריץ': זה רע מאוד.

מיקי לוי: מה זה רע מאוד?

מיקי לוי: בסוף תצטרך לתת איזושהי הגנה לאותו קצין שקיבל החלטה.

גדי סיסו: אבל זה דיון אחר, זה דיון אחר.

גדי סיסו: עכשיו, למה חשוב להזכיר את זה?

גדי סיסו: כיוון שהיועץ המשפטי לממשלה מחליט אם לטפל או לא לטפל במידע.

גדי סיסו: עכשיו, מה מטריד אתכם עוד יותר?

גדי סיסו: מה קורה למידע שהחלטנו לא לטפל בו?

גדי סיסו: אבל מה טיבו?

גדי סיסו: מה זה אותו מידע?

גדי סיסו: האם אתה תרצה שהמידע הזה שהוזם יישאר במערכת?

גדי סיסו: המידע עליך?

בצלאל סמוטריץ': אם הוא לא רלוונטי, החלטת שהוא הוזם, אז ודאי - - -

גדי סיסו: אתה תרצה שהוא ייגנז?

גדי סיסו: מה יקרה כשתרצה להיבחר בעוד שלוש שנים, ואותו מידע שגנזתי, הגיע מידע מאותו אדם במועד אחר, ואני צריך לבדוק אותו, ואז הוא יכול להיבדק.

גדי סיסו: המידע שנשמר למעשה מאפשר לנו את יכולת הפיקוח.

אורן אסף חזן: מה זאת אומרת?

אורן אסף חזן: אבל אם הם בדקו ואין שום דבר?

בצלאל סמוטריץ': - - - למה לבדוק מחדש?

בצלאל סמוטריץ': אני יכול להגיד: כבר בדקתי, לא רלוונטי, ולזרוק.

אמיר אוחנה: או לחילופין יגיע מידע שמצליב - - -

גדי סיסו: לכן מידע שלא מסווג לטיפול מסווג לשלוש רמות פיקוח.

בצלאל סמוטריץ': וזה על כל אזרח?

אורן אסף חזן: אני רוצה שאלה: אתה אמרת אבל שמגיע מידע - - -

יואב קיש: אי אפשר ככה.

יואב קיש: נו, תנו לו לסיים משפט.

יואב קיש: כן.

גדי סיסו: עכשיו, המידע המודיעיני הזה, המידע שהוחלט לא לטפל, הוא מסווג לשלוש רמות טיפול ומעליו יש פיקוח.

גדי סיסו: אין ידיעה שנשארת חיה, מה שאתם מגדירים נושמת – היא לא רדומה, היא נושמת, זו מילה הפוכה, וכדאי להתרגל למושג הזה.

גדי סיסו: היא נושמת.

גדי סיסו: וככל שהיא נושמת תפקידי, ותפקיד כל מנגנוני הפיקוח והבקרה, לוודא שהיא מתקיימת בקונטקסט נכון ותחת פיקוח ובקרה.

גדי סיסו: למה היא נושמת?

גדי סיסו: כיוון שהמידע הזה יכול להיות מאושר, הוא יוכל להצטלב עם מידע אחר.

גדי סיסו: הוא יכול גם להזים מידע אחר.

יואב קיש: לא, אבל לפני רגע אמרת שהזמת אותו?

יואב קיש: עכשיו אתה אומר שאתה שומר אותו.

בצלאל סמוטריץ': רגע, יואב, זה על כל אזרח?

בצלאל סמוטריץ': כל מידע מודיעיני נשמר, או רק על נבחרי ציבור אתה שומר?

גדי סיסו: ההבדל בין נבחרי ציבור למידע רגיל, שבתהליך הטיפול אני חייב להגיע ליועץ המשפטי לממשלה.

בצלאל סמוטריץ': אבל אתה שומר את כל המידעים על כולם?

גדי סיסו: בוודאי.

גדי סיסו: חד משמעי שכן.

יואב קיש: גם כשהזמת אותו?

בצלאל סמוטריץ': כן, כי אולי מחר הוא יוצלב עם מידע אחר.

גדי סיסו: ולא רק שהוא יוצלב עם מידע אחר - - -

אורן אסף חזן: סליחה, אבל הבעיה היא לא זו.

אורן אסף חזן: הבעיה עם מידע שלא בודקים - - -

מיקי לוי: עכשיו הוא הזים אותו, ובעוד שש שנים הוא יכול להנשים אותו.

אורן אסף חזן: אבל זו בדיוק הבעיה, שהוא יושב אצלו בארון והם לא בודקים אותו.

לאה פדידה: אם יש המלצה לגנוז - - -

יואב קיש: אנחנו תיכף נגיע אליכם.

אורן אסף חזן: אדוני היושב-ראש, אבל בתשובה שלו הוא אומר משהו מאוד חמור.

אורן אסף חזן: ברגע שאתה מקבל מידע, ואתה בוחר לא לבדוק אותו ולשים אותו בצד, ואז אתה מחליט לבדוק אותו - -

גדי סיסו: לא אני בוחר.

אורן אסף חזן: לא אתה אישית, אתה מבין על מה אני מדבר.

אורן אסף חזן: - - ואז אתה מחליט לבדוק אותו כשאדם מגיע לתפקיד, זו הבעיה וזו החומרה.

אורן אסף חזן: ועל זה יש לנו ביקורת.

אורן אסף חזן: אתה אומר את זה בדברים שלך – מגיע מידע, אם הוחלט לא לטפל בו הוא נושם.

אורן אסף חזן: עד מתי הוא נושם?

אורן אסף חזן: עד שבן אדם מועמד למפכ"לות?

אורן אסף חזן: עד מתי הוא נושם?

מיקי לוי: לא, עד שבא מידע מקביל בעוד עשר שנים.

יואב קיש: בוא נשמע, חזן.

יואב קיש: הוא רוצה לענות לך.

גדי סיסו: אתה תרגמת את מה שאני אמרתי בצורה לא נכונה.

אורן אסף חזן: אז תסביר.

גדי סיסו: אז אני אומר:

גדי סיסו: מידע שמתקבל והזמתי אותו – הזמתי אותו זה אומר שהמידע נבדק, נבדקה אמינותו, הוא תויג, והוא לא נמצא מתאים באותו רגע לטיפול, או לחילופין שהמידע לא תואם את העובדות.

גדי סיסו: עכשיו, הוא עדיין מידע.

אורן אסף חזן: אבל אם הוא לא תואם את העובדות?

אורן אסף חזן: ואם הוא לא מתאים לטיפול?

אורן אסף חזן: אז משהו פה לא מסתדר.

אורן אסף חזן: אז מחפשים למצוא משהו שישלים אותו?

גדי סיסו: אז הוא מתויק אחרת.

קריאה: אבל זה בדיוק מה שהיה אצל גל הירש.

מיקי לוי: - - - לחפור כדי למצוא.

מיקי לוי: גם בצבא מידעים נשארים לאלפי שנים.

אורן אסף חזן: לא אמרתי לזרוק.

מיקי לוי: זה מה שהוא אומר.

מיקי לוי: הוא לא זורק.

מיקי לוי: זה מה שהוא אמר.

יואב קיש: אני רוצה רגע לחדד את השאלה.

יואב קיש: סליחה, אני מחדד את השאלה, וזו שאלה שגם אני שאלתי אותה והיא שאלה שחשובה להבנה.

יואב קיש: אנחנו מדברים על מידע שהגיע, שאתה בחנת אותו והחלטת לא לחקור אותו, כי אתה אומר שהוא שולי לצורך העניין.

יואב קיש: אם הוא לא היה שולי היית נכנס לחקירה, אבל הוא לא רדום, הוא נשאר נושם, כמו שאמרת.

יואב קיש: עכשיו, השאלה היא אם לא בגלל שהשתנה משהו בחקירה, לא התווסף מידע, לא כלום, אותו מצב שלפני שנה אמרת: המידע הזה נושם אבל אני לא מתעסק איתו, כי הוא לא מעניין משיקוליך.

יואב קיש: עכשיו מגיעה סיטואציה ציבורית שמשתנה, ואתה אומר: אני הולך לבדוק.

יואב קיש: זו השאלה.

אורן אסף חזן: בדיוק.

גדי סיסו: התשובה היא מאוד פשוטה.

גדי סיסו: השאלה קודם כול לגבי איך סיווגנו את המידע, ועד כמה המידע סווג כמידע אמין; עד כמה במידע יש את היכולת מה שנקרא - - -

יואב קיש: לא, אבל אתה לקחת אז את ההחלטה לא לפתוח בחקירה.

גדי סיסו: אז כנראה שמידע כזה לא יהווה שום ערך לקבלת החלטה בעניינו של נבחר הציבור.

יואב קיש: הבנתי.

יואב קיש: זאת אומרת, אם אתה לקחת החלטה - - -

אורן אסף חזן: לא תיפתח חקירה בהקשר למידע הזה בעתיד?

מיקי לוי: תיפתח חקירה אם יגיע מידע מצליב.

יואב קיש: לא, זה בסדר, שם את זה בצד.

מיקי לוי: ויכניס את זה לקצה הפירמידה.

יואב קיש: מיקי, זה פשוט.

יואב קיש: מיקי, זה פשוט, זה לא מעניין.

יואב קיש: השאלה אם לא מגיע מידע מצליב, השאלה אם במידע קיים ששמת בצד, מחר אתה פותח אותו.

יואב קיש: זו השאלה.

אורן אסף חזן: שומרים על מדף.

אורן אסף חזן: בדיוק.

מיקי לוי: בעוד עשר שנים הגיע מידע נוסף על אותו אדם - - -

יואב קיש: טוב, לא נמשיך עם הצעקות.

יואב קיש: עכשיו בוא נשמע את ניצב סיסו, בבקשה.

גדי סיסו: במקרה הזה תנוח דעתכם כי למידע אין ערך.

גדי סיסו: אין ערך בקבלת החלטה.

יואב קיש: אוקיי.

יואב קיש: אתה אומר שזה לא קורה.

אורן אסף חזן: לא קורה מצב שיודעים משהו על מישהו ואומרים: כרגע זה לא מספיק חמור ביחס - - -

גדי סיסו: המידע הוא לא בעל ערך לקבל החלטה.

גדי סיסו: אם הוא לא התקבל לחקירה, בוודאי ובוודאי היועץ המשפטי לממשלה או מי שיבחן אותו, לא ימצא בו ערך לקבל החלטה לחקירה.

גדי סיסו: אבל המידע כן נשמר במערכת, גם כדי להגן - - -

אורן אסף חזן: לא, לשמור לא מפריע לי, השאלה מה - - -

יואב קיש: טוב, תודה.

יואב קיש: עצור רגע.

גדי סיסו: ברשותך, אני חייב להגיד עוד משפט, כי בסוף נכנסנו למדרג הסמכויות, ושאלת מה התקיים מאז.

גדי סיסו: ובשנתיים האחרונות הקמנו צוותים בתוך אגף החקירות והמודיעין, מכל המערכים המקצועיים ובתיאום עם משרד המשפטים, בחנו מחדש את כל תהליכי העבודה, קיימנו מנגנוני בקרה חדשים, ואנחנו מתקפים עכשיו גם את המערכים המקצועיים שקשורים אל הסמכויות.

יואב קיש: שאלה עקרונית: האם נושא של מועמדי מפכ"לות, שיכול להיות שיהיה לנו בקרוב כאלה, האם הבחינה שלהם נשארה לגמרי בידי המשטרה בעניין הזה או שהגדרתם תהליך אחר?

שי ניצן: היא לא נשארה והיא לא הייתה.

גדי סיסו: היא לא הייתה לפני כן.

שי ניצן: הרי בדרך כלל מועמדים למפכ"לות באים מתוך שורות המשטרה, ואז בוודאי שאיש לא שואל את המשטרה.

גדי סיסו: הגדרנו שלוש רמות של טיפול באחריות: רמה א', רמה ב' ורמה ג'.

גדי סיסו: רמה א' הם נבחרי הציבור הבכירים – שרים, בעלי תפקידים שהזכירו אותם, ביניהם גם המפכ"ל.

גדי סיסו: וכל הטיפול בהם הוא טיפול שמגיע, בדרך שבה תיארתי, ליועץ המשפטי לממשלה.

גדי סיסו: לנו אין סמכות, לי אין סמכות לקבל בעניינם החלטה.

גדי סיסו: כן בידי הסמכות להביא את המידע שיש ברשותי, על פי הנהלים שמגדירים את זה, למי שצריך לקבל החלטה.

גדי סיסו: ואני אומר לכם שוב, גם אם מטיחים בנו דברים אחרים שלא רלוונטיים לישיבה הזאת, לגבי מה שהישיבה הזאת התכנסה, תנוח דעתכם שזה מתבצע טבין ותקילין, ואין מאחורי זה, ואני אומר את זה באחריות מלאה, מלאה.

יואב קיש: טוב, תודה.

יואב קיש: אמיר אוחנה, בבקשה.

אמיר אוחנה: תודה, אדוני.

אמיר אוחנה: קודם כול, אין לי שום בעיה עם זה שמידע נאגר, מידע נשמר.

אמיר אוחנה: כך צריך להתנהל עם מערכות מידע.

אמיר אוחנה: והיות שיש לי קצת ניסיון, אז אני גם יודע מה זה מידע.

אמיר אוחנה: יכול להיות שעל חלק מהיושבים פה בחדר הזה יש מידע.

אמיר אוחנה: ואיך אמרתם בעצמכם, אדוני פרקליט המדינה?

אמיר אוחנה: מיליוני ידיעות שנכנסות למערכת – אני לא יודע אם מיליוני זה מספר נכון, אבל בטח לאורך השנים, בוודאי מיליוני ואפילו יותר מזה.

אמיר אוחנה: זאת לא הבעיה.

אמיר אוחנה: הבעיה היא אם מחליטים לטפל במידע הזה, כאשר מגיע מידע שמצליב אותו, שמאמת אותו, מידע נוסף, אז זה תקין, או שמחליטים לטפל במידע הזה כשפתאום מינו את אותו אדם לתפקיד.

גדי סיסו: אבל, ידידי, לא תרגמת נכון את מה שהוצאתי פה עכשיו - - -

אמיר אוחנה: אבל שמעתי היטב והבנתי היטב את מה שאמרת.

אמיר אוחנה: אני אומר עוד פעם: אין בעיה עם זה שהמידע נאגר ונשמר כלפי כל אדם, גם אם הוא נבחר ציבור וגם אם הוא אזרח רגיל.

אמיר אוחנה: זו לא בעיה, אני לא רואה בזה בעיה בכלל.

אמיר אוחנה: השאלה מתי מחליטים להפוך את המידע הזה לחקירה, או מתי מחליטים לטפל בו.

אמיר אוחנה: אם זה מכיוון שהגיע מידע שמצליב אותו ומאמת אותו, זה בסדר גמור, זה תקין, זו המטרה שאוגרים אותו.

אמיר אוחנה: הכול טוב.

גדי סיסו: אלו המקרים.

אמיר אוחנה: אבל אם זה המקרה שאדם מונה לתפקיד, אז אני שואל את עצמי: רגע - - -

גדי סיסו: הוא לא יכול להיות.

גדי סיסו: אבל אם המידע הוא לא בעל - - -

אורן אסף חזן: אני תיכף אספר לך ואתה תראה שזה יכול להיות.

גדי סיסו: אם המידע הוא לא בעל ערך לטיפול - - -

אמיר אוחנה: אני אגיד לך, אדוני, מה הציבור צריך לחשוב על מקרה שבו - - -

גדי סיסו: אני כבר אומר לך שהציבור יכול להיות רגוע.

גדי סיסו: ואני אומר את זה - - -

יואב קיש: אנחנו שמחים.

יואב קיש: זה טוב - - -

אורן אסף חזן: גדי, הבעיה היא שהציבור כבר לא מאמין לכם.

אורן אסף חזן: וזו הבעיה.

נורית קורן: הציבור ממש לא רגוע.

מיקי לוי: איך, הרגע באת, שיחה שלמה.

יואב קיש: חבר הכנסת אוחנה בזכות דיבור.

אמיר אוחנה: אדוני, אתה נמצא פה בפני נבחרי ציבור, שמבטאים את מה שהם שומעים מהציבור.

אמיר אוחנה: הציבור לא רגוע.

אמיר אוחנה: הציבור – לא מספיק שתגידו לו: תנוח דעתך – לא נחה דעתו.

אמיר אוחנה: והוא שואל את עצמו: מה אני צריך לחשוב כציבור על חקירה שהתחילה יום לאחר שנודע על מינוי של קצין מצטיין, מלח הארץ, שאין מחלוקת לגבי היכולות שלו.

אורן אסף חזן: גיבור ישראל.

אמיר אוחנה: כאשר ידוע לכולם שמתוך המשטרה, מתוך בכירי המשטרה, יש התנגדות עזה למינוי שלו למפכ"לות.

אמיר אוחנה: מה הציבור צריך לחשוב על אמירה של ראש אח"מ – לא אדוני, קודמו בתפקיד – אמירה של ראש אח"מ, שנאמרה ולא הוכחשה, אין הכחשה לדבר הזה: אה, בנצי, איך סידרנו לך את המפכ"לות?

מיקי לוי: מאיפה אתם מביאים את זה?

אמיר אוחנה: רגע, היא לא הוכחשה.

אמיר אוחנה: אני חוזר ואומר: לא הוכחשה.

מיקי לוי: אז תלך למי שאמר את זה, מה אתה רוצה.

יואב קיש: - - - לא נאמרה או שאתה לא יודע?

גדי סיסו: אני לא יודע.

אמיר אוחנה: הדבר הזה פורסם ולא הוכחש.

מיקי לוי: אז מה אתה רוצה?

אמיר אוחנה: מה הציבור צריך לחשוב על זה?

אמיר אוחנה: אני שואל.

מיקי לוי: נו, באמת.

אמיר אוחנה: עכשיו, רגע, עוד לא סיימתי.

אמיר אוחנה: מה הציבור צריך לחשוב על הטיוח והגיבוי של פרשיית ריטמן?

אמיר אוחנה: מה הציבור צריך לחשוב על האופן שבו נהגו בפרשייה הזאת?

אורן אסף חזן: והפרקליטות עם רות דוד?

אורן אסף חזן: מה, רק המשטרה?

אורן אסף חזן: הפרקליטות עם רות דוד?

אורן אסף חזן: מסתובבת חופשיה היום.

אמיר אוחנה: מה הציבור צריך לחשוב על טוהר השיקולים של קצינים במשטרה, של חוקרים במשטרה, שלפי דבריהם הם בטוחים שהנחקר שלהם שלח אחריהם חוקרים, ניסה להפליל אותם, ואנחנו אמורים להגיד: לא, הם טהורים, הם יחליטו החלטות אובייקטיביות, למרות שהם בטוחים שזה מה שקרה.

מיקי לוי: גם זה נבדק.

אמיר אוחנה: אני אומר לכם, רבותיי: התחושה הציבורית היא תחושה קשה, היא תחושה שמשהו רקוב במערכת.

אמיר אוחנה: ואדוני היושב-ראש, לא בטוח שזה המקום שבו אפשר לברר לעומק את הסוגיות, אלא ייתכן, וצריך לשקול את זה בכובד ראש, להקים ועדת חקירה בין אם ממלכתית בראשות שופט, ובין אם פרלמנטרית כאן בכנסת.

לאה פדידה: ועדת חקירה בודקת.

אמיר אוחנה: ועדת חקירה מיוחדת, שתדון בדיוק בדברים שהציבור לא נחה דעתו לגביהם.

לאה פדידה: ושתסיר את החשש.

יואב קיש: טוב, תודה.

יואב קיש: אורן חזן, בבקשה.

אורן אסף חזן: אני אשתדל לקצר.

אורן אסף חזן: הנושא של הדיון הזה הוא האם המשטרה והפרקליטות תופרים תיקים?

אורן אסף חזן: ואני מסתכל לכם בעיניים ואני אומר לכם: אתם תופרים תיקים.

אורן אסף חזן: ואתם מדברים פה על גל הירש, שתפרתם לו תיק, ואני אתן לכם סיפור - - -

מיקי לוי: על סמך מה אתה אומר את זה?

אורן אסף חזן: עצור, תיכף תשמע את הכול.

מיקי לוי: אבל על גל הירש, שאומר לך דברים אחרים פרקליט המדינה.

אורן אסף חזן: אני אראה לך חמור יותר איך תפרתם תיק לחבר כנסת.

אורן אסף חזן: שאלה אתכם חברת הכנסת פדידה לפני רגע, האם ייתכן, שהרי המשטרה אמרה שהתיק עומד בפני גניזה, ופתאום הפלא ופלא הכול התהפך.

אורן אסף חזן: אז אני אתחיל בקטנה, ואני אתן לך תשובה גם על הסיפור הזה.

אורן אסף חזן: אני אענה לה על השאלה.

אורן אסף חזן: אני פעם נתפסתי לכאורה על מהירות.

אורן אסף חזן: נתפסתי.

אורן אסף חזן: אני מניח בצד לרגע את העובדה שהשוטרים בשטח שחררו אותי.

מיקי לוי: כמה?

אורן אסף חזן: היה ויכוח, לא היו בטוחים, המכשיר עובד, לא עובד – 137, 127, 140.

אורן אסף חזן: נניח לרגע בצד את העובדה שהשוטרים בשטח שחררו אותי, נתנו לי ללכת לדרכי, נסעתי.

אורן אסף חזן: שעות אחרי אני מגלה ב"אולפן שישי" ב-20:00 בערב, שביום ראשון אני הולך להיות מוזמן לשימוע לפני משפט.

אורן אסף חזן: אני תופס את עצמי ואני אומר לעצמי: איך יכול להיות?

אורן אסף חזן: הרי דוח לא קיבלתי.

אורן אסף חזן: בשעה 22:00 בלילה אני מקבל סמ"ס משוטר, הוא אומר לי: אני קצין מתנ"א, נשלחתי כדי לתת לך דוח, באיזה מלון אתה?

אורן אסף חזן: הוא מתחיל לחפש אותי במלונות באילת.

אורן אסף חזן: שים לרגע את העניין התקשורתי בצד.

אורן אסף חזן: מגיע קצין מתנ"א, אחרי שהוא קיבל הנחיות, מה הוא אומר לי?

אורן אסף חזן: קיבלתי הוראות.

אורן אסף חזן: עכשיו, מי יאמין לי שאני אספר "קיבלתי הוראות"?

אורן אסף חזן: אבל אז מגיעים לבית המשפט.

אורן אסף חזן: ובבית המשפט השופט שואל את המשטרה: תגידו לי, היום חתמתי לכם 400 הסדרי טיעון חמורים מזה, למה אתם לא מסדירים גם פה?

אורן אסף חזן: אומר נציג התביעה לפרוטוקול, וזה מופיע בפרוטוקול: קיבלתי הוראות מלמעלה.

אורן אסף חזן: ממשיכים.

אורן אסף חזן: בפעם הראשונה המשטרה גם מפסידה והפרקליטות דוחפות, וגם גוררים אותי למחוזי.

יואב קיש: טוב, אורן, זה לא נושא - - -

אורן אסף חזן: רגע, תן לי, לא, תבין למה זה הנושא.

יואב קיש: אז רק תסיים את זה.

אורן אסף חזן: תן לי בבקשה, תבין למה זה הנושא.

יואב קיש: בבקשה.

יואב קיש: אבל קצר.

אורן אסף חזן: תן לי בבקשה, תאמין לי, אתה תקבל תשובות לכל השאלות שלך.

יואב קיש: אני מבין שזה על ליבך, אבל אנחנו פה בנושא קצת - - -

אורן אסף חזן: זה לא על ליבי.

אורן אסף חזן: תמתין בסבלנות, אתה תופתע.

אורן אסף חזן: בית המשפט אמר את דברו, גלגל אתכם מכל המדרגות.

אורן אסף חזן: אני לא צריך סיפורים שבצלאל מביא, אני מכיר את זה, כי הוא גלגל אתכם עם ביקורת חריפה, בשלום ובמחוזי.

אורן אסף חזן: אבל אז מגיע עוד סיפור: אמרו עליי שהיה לי ויכוח הדדי עם ראש העיר באריאל.

אורן אסף חזן: תלונות הדדיות.

אורן אסף חזן: הייתה חקירה.

אורן אסף חזן: ואז אני, רגע לפני שאני נבחר לכנסת, בודק במשטרה – לא אני, עורך דין – פונה למשטרה ומקבל הודעה: רבותיי, התיק נסגר, בימים הקרובים תקבלו הודעה, התיק בדרך לגניזה.

אורן אסף חזן: אבל מה לעשות, רצה הקדוש ברוך הוא, נבחרתי לכנסת.

אורן אסף חזן: והפלא ופלא, פתאום מתעורר בתיק ומגיע לחקירה מחדש ביאח"ה.

אורן אסף חזן: עכשיו, תגידו: חזן אולי הזוי, אולי הוא טועה, אולי חזן ממציא.

אורן אסף חזן: אבל אומרת נציגת הפרקליטות בבית המשפט בפתיחה: כן, אנחנו החלטנו בהוראה לבדוק את התיק מחדש ולשלוח אותו – כן, אתם תופרים תיקים, וכן תפרתם לי תיק.

יואב קיש: טוב.

יואב קיש: נא לסיים, אורן.

אורן אסף חזן: אדוני היושב-ראש, אני מגיע לשימוע אצל היועץ המשפטי לממשלה.

אורן אסף חזן: אתה יודע מי ישב שם?

אורן אסף חזן: ישב שם היועץ המשפטי, ישבו שם פרקליט מחוז דרום או מחוז מרכז ופרקליטת מחוז – 14 פרקליטים.

אורן אסף חזן: מה, אני ג'ק המרטש?

יואב קיש: לא, אבל כשיש חבר כנסת - - -

מיקי לוי: אולי, אולי.

מיקי לוי: אתה יותר מג'ק המרטש.

אורן אסף חזן: על סיפור, אדוני, רגע, שנייה - - -

יואב קיש: לא, אתה מסיים.

יואב קיש: אורן, די.

אורן אסף חזן: מילה, יואב, ברשותך.

יואב קיש: 30 שניות.

אורן אסף חזן: משפט אחרון.

אורן אסף חזן: על סיפור שכמוהו אלפי תיקים נסגרים בשנה, על זה שאומרים שאולי הוא דחף אותי, אני דחפתי אותו.

אורן אסף חזן: עזוב שאני אנצח בבית המשפט.

אורן אסף חזן: אני גם פניתי לפרקליט, ביקשתי: בוא נעשה משפט משודר בטלוויזיה, שידור חי בפייסבוק, שכולם יראו איך אתם תופרים.

יואב קיש: טוב.

אורן אסף חזן: רגע.

יואב קיש: לא, זהו, אורן, אתה אמרת שאתה מסיים.

אורן אסף חזן: ועכשיו המשפט האחרון: אם פעם היה משפט בוזגלו, אז היום זה הפוך, אתה יכול לקרוא לזה משפט חזן.

אורן אסף חזן: אתם מחפשים לתפור אנשים.

אורן אסף חזן: ואני לא מדבר על פואד, זכרונו לברכה, שכולם ידעו, ההאשמות היו חמורות, אבל שום דבר לא צף עד רגע לפני שהוא רצה להיות נשיא.

מיקי לוי: אורן, אתה יודע למה?

אורן אסף חזן: כנראה שבשיטת המשטר שלכם יש מי שמותר לו להגיע רחוק גם כשהוא עבריין, ויש כאלה שלא.

אורן אסף חזן: ואם יש מישהו שפוגע בדמוקרטיה ופוגע במשטרה זה לא יואב קיש וזה לא אמיר אוחנה וזה לא אורן חזן או אמסלם או סמוטריץ – זה אתם.

אורן אסף חזן: אתם הרס הדמוקרטיה.

יואב קיש: אורן, מילים חריפות.

אורן אסף חזן: אני אומר את האמת.

מיקי לוי: אני מבקש לא לפגוע בכבודו של פרקליט המדינה.

יואב קיש: לא, זה לא מתאים.

יואב קיש: לא מתאים.

אורן אסף חזן: ורק שיהיה ברור, אדוני הניצב, לא צריך לקרוא את העיתון - - -

מיקי לוי: לא, לא מתאים.

מיקי לוי: אתה לא יכול לפגוע בהם, אורן.

יואב קיש: טוב, תודה.

יואב קיש: אורן, סיימת.

יואב קיש: לא, אתה הגזמת.

אורן אסף חזן: לא, רק שיהיה ברור.

יואב קיש: לא, אתה סיימת.

אורן אסף חזן: אני לא נגד המשטרה.

יואב קיש: סיימת, תודה.

יואב קיש: תודה.

אורן אסף חזן: ברשותך, יואב, לא צריך לקרוא את העיתון היום לדעת כמה המשטרה חשובה לי.

אורן אסף חזן: וגם הדוברת יכולה להעיד.

אורן אסף חזן: ומספיק לשאול את השוטרים בשטח.

יואב קיש: טוב, תודה.

יואב קיש: מיקי לוי.

אורן אסף חזן: אבל זה שהמשטרה והשוטרים טובים - -

יואב קיש: אורן, מספיק.

יואב קיש: אורן, אני קורא לך לסדר פעם שנייה.

אורן אסף חזן: - - את הכתמים השחורים למעלה צריך לנקות.

אורן אסף חזן: ואת האורוות צריך לנקות.

יואב קיש: אורן, אתה בפעם שנייה.

יואב קיש: מיקי, אתה בזכות דיבור.

מיקי לוי: זה בגלל שרצית - - -

אורן אסף חזן: זה בגלל שהם תופרים את מי שנוח להם.

יואב קיש: אורן, אני אוציא אותך.

יואב קיש: מספיק.

יואב קיש: אורן, אתה רוצה לצאת?

יואב קיש: סיימת לדבר.

יואב קיש: זהו.

אורן אסף חזן: אבל בגלל זה גם התיק של גל הירש נגנז ונפתח מחדש.

אורן אסף חזן: לא התאים להם.

יואב קיש: סיימת, תודה.

יואב קיש: חבר הכנסת מיקי לוי, בבקשה.

מיקי לוי: אני ביקשתי אחרון.

יואב קיש: חיליק, בבקשה, חבר הכנסת חיליק בר.

יחיאל חיליק בר: קודם כול, כדי שמיקי לוי לא יקבל התקף לב או שבץ מוחי, אני רוצה להגיד, לפחות מבחינתי:

יחיאל חיליק בר: אנחנו לא באים פה לא בשביל להשחיר את המשטרה.

אורן אסף חזן: אני אמרתי את זה הרגע, אתה לא צריך לחזור על דבריי.

יואב קיש: אורן, בוא רגע.

יואב קיש: אורן, בוא רגע.

יחיאל חיליק בר: תן לו איזה התאווררות בחוץ, חמש דקות.

יואב קיש: חמש דקות.

יואב קיש: אתה יוצא, בסדר.

אורן אסף חזן: במקרה נמצא פה כתב בכיר עם משפחתו שרוצה תמונה לילדים.

אורן אסף חזן: אמיתי לגמרי.

מיקי לוי: כל הכבוד, אורן.

מיקי לוי: אתה יודע מי תפר לך את התיק?

מיקי לוי: ראש עיריית תל אביב, שרצית לרוץ נגדו.

יואב קיש: טוב, חבר הכנסת חיליק בר, בבקשה.

יחיאל חיליק בר: אפשר לחזור לדיון רציני?

יואב קיש: כן, חוזרים לדיון.

יואב קיש: כן.

יחיאל חיליק בר: אז אני אומר גם לשי ניצן וגם לגדי סיסו ולכל הקצינים – ניצב סיסו, אני רוצה את תשומת ליבך, כי אמרת פה דברים – אנחנו לא באים לא להשחיר את כל המשטרה ולא לפגוע בשמה הטוב, יש שוטרים רבים, ביניהם שוטר לשעבר מיקי לוי, פרקליטכם הידוע בכנסת, שעושים יום-יום עבודה בשביל להגן על כולנו, ואנחנו מצדיעים לכם.

יחיאל חיליק בר: אבל גם אתם צריכים להבין שיכול להיות שאתם לא יודעים הכול, שיכול להיות שיש כתמים שחורים, שיש עשבים שוטים.

יחיאל חיליק בר: יכול להיות.

יחיאל חיליק בר: ואתם רוצים לא פחות מאיתנו כמדינת חוק לחקור את זה, ולדעת איפה יש גם בתוך המשטרה, אם יש, בעיות.

יחיאל חיליק בר: עכשיו, תראה, עורך דין שי ניצן, אני אומר כמה דברים: אחד, הבנו גם ממך וגם מאחרים, שגם בפרקליטת יש תרעומת, יותר מתרעומת, על הסחבת הממושכת בנושא של חקירת גל הירש.

לאה פדידה: שלוש שנים.

יחיאל חיליק בר: נכון.

יחיאל חיליק בר: והסחבת הזאת קיימת.

יחיאל חיליק בר: ואני רוצה לקבל תשובות על למה יש כזאת סחבת.

יחיאל חיליק בר: כבר מנעו סבב אחד של מינוי שלו למפכ"ל, האם יש מישהו שרוצה למנוע עוד סבב מינוי של מפכ"ל, אם זה גל הירש ואם זה מישהו אחר?

יחיאל חיליק בר: הבנתי גם ששי ניצן פנה לפרקליט המלווה בטרוניה קשה בעניין הסחבת, תקן אותי אם אני טועה או לא, ואני רוצה לדעת איזה תשובות קיבלת על הסחבת, ולמה כל כך קשה לחקור או להחליט לכאן או לכאן – אגב, אם עשה משהו אז שיחקרו, שיתבעו, ואם לא אז שיגנזו את התיק ויפסיקו עם זה – לכאן או לכאן למה זה לוקח שלוש שנים, על דברים שב-2015 כבר נאמר עליהם שכנראה אין בהם דבר פלילי.

יחיאל חיליק בר: אדוני היושב-ראש, חשוב גם להבין את הנושא האישי.

יחיאל חיליק בר: החקירה הזאת נמשכת שלוש שנים.

יחיאל חיליק בר: היא כבר מנעה מגל עצמו מינוי למפכ"ל, אבל גם בנו כחברה היא פגעה.

יחיאל חיליק בר: אבל בנושא האישי של גל, וזה לא נאמר פה, יש פה עינוי נפש ודין, שאני לא יודע אם מישהו בכלל יכול לתאר לעצמו מה עובר עליו, על משפחתו, על כלכלתו – אני לא רוצה להגיד בכלל כמה כסף שהולך על עורכי דין – ועל בריאותו, ובוודאי על שמו הטוב לא של איזה ראש מאפיה – של קצין מצטיין בכיר מצה"ל, שכמוכם בדיוק במשטרה, לפחות כמוכם תרם לביטחונה של ישראל.

יחיאל חיליק בר: ואני רוצה להבין איך זה לא מטריד, שלוקחים אדם כזה, שנתן את נפשו בשביל המדינה, סוחבים שלוש שנים, ומתעללים בו בעינוי נפש ודין שאי אפשר בכלל לתאר.

יחיאל חיליק בר: עכשיו, עוד פעם, מילא היה מדובר על איזה ראש משפחת פשע, שאנחנו מבינים שקצת גם בא לנו לתת לו סתירות.

יחיאל חיליק בר: מדובר פה על קצין צה"ל בכיר, שנתן הרבה, לא פחות מאף ניצב במשטרה.

יחיאל חיליק בר: עכשיו, תראו, עורך דין ניצן, יש עדויות ועדויות קשות, חלקן גם באו לכתב, על אופן פתיחת החקירה, על העיתוי שלה, על אולי הייזום שלה, אני לא רוצה להגיד תפירת תיק או לא תפירת תיק, על זיהום של החקירה הזאת במובנים רבים, ובעיקר אחרי ההודעה של גלעד ארדן על המינוי הצפוי שלו, וכנראה שאנחנו גם יודעים שלפני ההודעה שלו הייתה ב-2015 איזושהי ידיעה שאין בזה דבר פלילי.

יחיאל חיליק בר: יש גם סיפור שאני לא יודע אם התייחסו אליו בכמה דקות שיצאתי, סיפור עד המדינה.

יחיאל חיליק בר: מי זה עד המדינה הזה?

יחיאל חיליק בר: למה הוא כזה נסתר?

יחיאל חיליק בר: גור מגידו רשם, אם אני לא טועה בדה-מרקר, שאם תיחשף הזהות של עד המדינה הזה כנראה שזה יהיה מאוד מאוד מביך.

יחיאל חיליק בר: ממי מסתירים את עד המדינה?

יחיאל חיליק בר: עדי המדינה בפרשה של נתניהו, ראש הממשלה שלנו, ידועים, בפרשה של גל הירש עד המדינה חסוי.

יחיאל חיליק בר: אני רוצה לשמוע פה גם מהמשטרה וגם מעורך דין שי ניצן את הסיפור.

מיקי לוי: - - -

יחיאל חיליק בר: בסדר, אני שואל.

יחיאל חיליק בר: מטריד אותי למה זה כזה חסוי, את מי אנחנו חוקרים פה.

מיקי לוי: לא, לפעמים מגינים על חייו.

יואב קיש: טוב, תודה.

יחיאל חיליק בר: רגע.

יחיאל חיליק בר: בוא הנה, סמוטריץ נתן פה מונולוג של חצי שעה.

יואב קיש: אתה גם מקבל.

יחיאל חיליק בר: אבל רגע, לא דיברתי עוד שתי דקות.

בצלאל סמוטריץ': אני נלחם על זכותו של חיליק לדבר.

יואב קיש: אתה לא צריך להילחם.

יחיאל חיליק בר: תודה, סמוטריץ, תודה רבה, אתה מרגש אותי כל פעם מחדש.

יחיאל חיליק בר: אני רוצה לשמוע על עד המדינה.

יחיאל חיליק בר: עוד פעם, אם עדי המדינה בפרשת ראש הממשלה, עם כל הכבוד, גל הירש, שאני מאוד מכבד אותו - - -

מיקי לוי: הם לא נתונים ל - - -

יחיאל חיליק בר: בסדר.

יחיאל חיליק בר: למה עד המדינה – אני רוצה לדעת על זה.

יחיאל חיליק בר: עכשיו, חשוב להבין, זה גם למשטרה אני רוצה להגיד, גל הירש לא ביקש להיות מפכ"ל, הוא נתבקש להיות מפכ"ל.

יחיאל חיליק בר: ומרגע שנתבקש להיות מפכ"ל ושמו היה על השולחן, הוא עובר את מסכת ההתעללות הזאת, שבאמת נראית כמו סיכול ממוקד של המינוי שלו.

מיקי לוי: אבל, חיליק, כשהיית בחוץ, באמת, אמר פרקליט המדינה שניצב מני יצחקי אמר: לא נוח לי, תוציאו את המשטרה מהעסק, ולא היה נציג משטרה בתוך השבעה שדנה בעניין הזה.

מיקי לוי: מה אתם רוצים?

יחיאל חיליק בר: מיקי, אבל אני התחלתי בזה שאני רוצה למנוע ממך שבץ והתקף לב, ואתה לא עוזר לי בזה.

יואב קיש: חיליק, נא לסיים, בבקשה.

יואב קיש: אמרת שאלות חשובות לגבי השלוש שנים, העינוי דין.

יואב קיש: אני רוצה שיתייחסו, אז בוא תסיים.

יחיאל חיליק בר: נכון.

יחיאל חיליק בר: אני רוצה גם שיתייחסו להדלפות שיטתיות שהיו מהתיק הזה והעיתוי שלהן.

יואב קיש: רק בתיק הזה?

יחיאל חיליק בר: לא, אבל אני באתי לפה, כי הנושא הזה של גל הירש, כמי שאמור להיות או היה אמור להיות מפכ"ל המשטרה - - -

אורן אסף חזן: אני מציע למנות אותו עכשיו למפכ"ל.

יואב קיש: אורן, קריאה לסדר פעם ראשונה.

יואב קיש: אני אוציא אותך עוד פעם, אל תפריע.

יואב קיש: מספיק.

יחיאל חיליק בר: ולכן אני קודם כול רוצה, אגב, יואב, לקרוא בסופה של הוועדה הזאת, להפסיק באמת את הפרסה הזאת, את העינוי הזה, עינוי הנפש והדין שהוא עובר שלוש שנים לכאן או לכאן.

יחיאל חיליק בר: אגב, יש לניצב סיסו משהו שהוא יכול להעמיד אותו לדין?

יחיאל חיליק בר: אנא, תעשה את זה.

יחיאל חיליק בר: הוא לא בן דוד שלי ולא אח שלי, בסדר?

יחיאל חיליק בר: אבל אם לא, תגנזו את התיק, תפסיקו אותו; ואם כן, תגידו בזה הוא אשם, בזה לא.

יחיאל חיליק בר: ואם לא, תיתנו לו להמשיך בחייו, ואולי גם להתמודד.

יחיאל חיליק בר: אני, אגב, פה מסכים באופן נדיר עם אורן חזן, לתת לו - -

יואב קיש: טוב.

מיקי לוי: יש לך בעיה.

מיקי לוי: לוועדת אתיקה אני רוצה לזמן אותו.

יחיאל חיליק בר: - - לעשות צדק, ולמנות גם למפכ"ל הבא.

יואב קיש: טוב, תודה.

יחיאל חיליק בר: אחי, אני לא דיברתי חצי מסמוטריץ.

יואב קיש: לא, אתה דיברת, אתה לא שם לב.

יואב קיש: הזמן עובר כשנהנים.

לאה פדידה: אני הכי - - - גם נשים, גם אופוזיציה.

יואב קיש: בבקשה, תסיים.

יחיאל חיליק בר: שאלה אחרונה, וזה גם בהמשך לשאלה שלך, על "איך סידרתי לך את המפכ"לות, בנצי" - - -

יואב קיש: נאמר, לא נאמר.

יחיאל חיליק בר: אגב, אם לא נאמר, ניצב סיסו - - -

אמיר אוחנה: למה לא הוכחש?

יחיאל חיליק בר: לא, לא רק למה לא הוכחש.

יחיאל חיליק בר: דבר קשה.

יחיאל חיליק בר: היה יכול לתבוע את יצחקי דיבה, את מי שפרסם את זה.

יחיאל חיליק בר: לא הייתה הכחשה, לא הייתה דיבה על האשמה סופר קשה.

יחיאל חיליק בר: אני רוצה לדעת.

מיקי לוי: אתה יודע כמה לא תובעים דיבה?

מיקי לוי: ראש הממשלה לא תובע את בן כספית.

יחיאל חיליק בר: בסדר.

יחיאל חיליק בר: אבל השאלה שלי לסיום זה ששי ניצן, פרקליט המדינה, וניצב גדי סיסו יסתכלו לנו בעיניים ויגידו לנו, באמת, אם הם חושבים, שלחוסר שביעות הרצון של משטרת ישראל מזה שיהיה מינוי חיצוני למפכ"ל לא הייתה שום השפעה בכל הסיפור הזה לא על החקירה, לא על הייזום שלה ולא על הסחבת שבה.

יחיאל חיליק בר: על זה אני באמת רוצה לקבל תשובה.

יואב קיש: טוב, תודה.

יואב קיש: נורית, את רוצה?

יואב קיש: בבקשה, נורית קורן.

נורית קורן: כן, אני אנצל את ההזדמנות שנמצא פה גם פרקליט המדינה, ובאמת לומר שהציבור לפעמים מרגיש, ואנחנו מביאים את זה כאן לשולחן, שבאמת תופרים תיקים.

נורית קורן: וכדי למצות את הדין - - -

מיקי לוי: אני ממש לא מוכן - - -

יואב קיש: מיקי, אתה תדבר בזמנך.

יואב קיש: נו, מספיק.

יואב קיש: היא תגיד את דעתה.

יואב קיש: מה אתה רוצה?

יואב קיש: מה קרה?

מיקי לוי: לא, אבל זו האשמה חמורה, אתם לא מבינים את זה?

אורן אסף חזן: הוא רוצה לדבר אחרון, לא?

יואב קיש: בסדר, אז הם באים פה לתת תשובות והם אומרים לך - - -

מיקי לוי: אפשר להגיד טעו - - -

אורן אסף חזן: לי תפרו תיק.

אורן אסף חזן: אשמה, מה אשמה, מה אתה מספר סיפורים?

יואב קיש: היא אומרת מה שהיא שומעת.

יואב קיש: בבקשה.

יחיאל חיליק בר: אני מציע שתעביר את חבר הכנסת לוי לצד הזה.

יחיאל חיליק בר: הוא שכח שהוא עבר מהרשות האוכפת לרשות המחוקקת.

יואב קיש: בבקשה, חברת הכנסת נורית קורן.

יחיאל חיליק בר: די, יש לך תפקיד פה.

נורית קורן: חברים, אני נפגשת עם הציבור - - -

אורן אסף חזן: את יודעת, נורית, צריך לשאול את הדוברת אם היא קראה חומר, כי היא מינוי חיצוני שלא תפרו לו תיק.

יואב קיש: אורן, אתה מפריע.

נורית קורן: אורן, יש לי באמת הערה קצרה.

נורית קורן: לפעמים יש באמת את ההרגשה הזאת.

נורית קורן: אני שואלת באמת: מה קרה עם רות דוד?

נורית קורן: למה שום דבר לא התפתח בעניינה?

קריאה: מה עכשיו קשור רות דוד?

נורית קורן: עבר כל כך הרבה זמן.

נורית קורן: היא עשתה דבר חמור ביותר.

נורית קורן: המשטרה הייתה צריכה להזים את הדברים הללו כמה שיותר מהר.

אורן אסף חזן: ברגע שזה יקרה היא תפתח על כל הפרקליטות.

נורית קורן: ואני אומרת לכם:

נורית קורן: אני מעריכה את המשטרה, אני מעריכה את כל עניין החקירה, גם את בתי המשפט - -

מיקי לוי: מערכת אכיפת החוק.

נורית קורן: - - מערכת אכיפת החוק, וגם את בתי המשפט.

נורית קורן: ואני חושבת, כדי להראות לציבור גם כן שכולם נחקרים אותו דבר ובאותה עמדה צריך לעשות גם את הדברים הללו.

יואב קיש: טוב, תודה.

נורית קורן: כי אם זה היה מישהו פשוט היו קוטלים אותו לגמרי, והוא לא היה יכול לעמוד על רגליו.

נורית קורן: תודה.

יואב קיש: תודה רבה.

יואב קיש: הצטרף אלינו חבר הכנסת החדש רוברט טיבייב.

יואב קיש: אז קודם כול, אני שמח לראות אותך פה בוועדה.

אורן אסף חזן: רוברט, באיזה מפלגה אתה?

יחיאל חיליק בר: - - - שזו הוועדה הראשונה שהוא בא אליה.

יואב קיש: אני שמח שיש לנו את הזכות שזה הדיון הראשון שלו.

אורן אסף חזן: אני רוצה לדעת באיזה מפלגה הוא פשוט.

רוברט טיבייב: אתה תשאל עוד הפעם, אני אענה לך.

יואב קיש: סליחה, אורן, לא להפריע.

יואב קיש: חבר הכנסת מיקי לוי, בבקשה.

מיקי לוי: אני בסוף.

יואב קיש: לא, אתה עכשיו.

מיקי לוי: בסוף.

יואב קיש: אתה עכשיו.

יואב קיש: מיקי, אתה לא רוצה?

נורית קורן: הוא רוצה לסכם את הדיון.

יואב קיש: אתה רוצה לדבר?

יואב קיש: אז עכשיו.

יואב קיש: מיקי, אתה רוצה לדבר או לא?

אורן אסף חזן: הוא רוצה להיות נציג המשטרה בדיון.

מיקי לוי: אבל אני רוצה לשמוע, יואב.

מיקי לוי: זכותי.

יואב קיש: אז אתה רוצה לשמוע, בסדר.

יואב קיש: תודה.

יואב קיש: זכותך.

יואב קיש: אתה לא רוצה לדבר, אין בעיה.

יחיאל חיליק בר: הוא טרם גיבש את דעתו.

מיקי לוי: אני מגובש.

לאה פדידה: אני רוצה רגע להגיד משהו.

יואב קיש: יש לנו בערך עוד חמש דקות.

יואב קיש: אני רוצה לשמוע אנשים שרצו להגיד – במילה, לא להאריך – גם שבאו לפה מהציבור.

יואב קיש: רגע, נראה.

יואב קיש: עורך דין חי בר-אל, בבקשה.

יואב קיש: דקה יש לך, בקצרה.

חי בר-אל: אני רוצה לומר כמה דברים.

יואב קיש: יש לך דקה.

חי בר-אל: ואני אשתדל לקצר.

חי בר-אל: קודם כול, אני יוצא עוד יותר מוטרד.

חי בר-אל: אני רוצה להגיד, מי שלא מכיר, אני גם יושב-ראש עמותת "עוגן", שמגינה על חושפי שחיתות ונלחמת בשחיתות.

חי בר-אל: ואני גם מייצג את הקצינה רב-פקד צ' האמיצה, שעברה ועוברת עד היום מסכת ייסורים ותלאות, ודיבות שמוציאים עליה מצד בכירי המשטרה.

חי בר-אל: אז אני גם מייצג אותה.

חי בר-אל: אבל אני רוצה להגיד, במיוחד לניצב סיסו: ניצב סיסו, הדברים שאמרת לא רק שאינם מרגיעים, אלא הם מפחידים הרבה יותר.

חי בר-אל: הידיעה הנושמת הזו, כפי שאמרת, הדוגמה של גל הירש היא דוגמה מצוינת לסתור את הדברים שלך לחלוטין.

חי בר-אל: כי בדוגמה של גל הירש, ושמענו את ההקלטות וראינו את הכתבות, בדוגמה של גל הירש נאמר במפורש על ידי מני יצחקי, לאחר שיאח"ה החליטו שאין להם מה לבדוק יותר בקשר לגל הירש, מני יצחקי אומר לתת-ניצב גיא ניר: אז הוא לא היה היעד שלהם, אז הם היו בסדר.

חי בר-אל: כלומר, הוא נהיה היעד שלהם ביום של המינוי, על אותו עניין בדיוק ולא על העניין שהגיע מרשל"ה.

חי בר-אל: פרקליט המדינה שי ניצן, לא מהעניין שהגיע מרשל"ה – על אותו עניין בדיוק עכשיו הוא היעד שלהם.

חי בר-אל: אז זה לא נכון מה שאתה אומר.

חי בר-אל: גם אם בדקת והזמת ידיעה מודיעינית שנמצאת, אתה – או יותר נכון קודמך בתפקיד, אבל לך יש את אותן סמכויות – יכול פתאום להחליט שהנשימה שלה תהיה עכשיו בצורה שונה.

חי בר-אל: אומנם הזמנו, אבל אז זה לא היה יעד, עכשיו אנחנו נשים אותו יעד.

חי בר-אל: וזה מה שקרה במקרה של גל הירש.

חי בר-אל: זה דבר אחד.

יואב קיש: טוב.

יואב קיש: משפט אחרון.

חי בר-אל: דבר אחד נוסף וחשוב, המחשבה שלכם שהכול תקין והכול בסדר, ואתם באים רק להסביר שהכול בסדר, זה חלק מהבעיה, כי מה שחשוב גם לצ', אני אומר לך את זה במפורש, גם לצ', לקצינה האמיצה הזו, שאתם מונעים ממנה לדבר, עד היום אתם מונעים ממנה לדבר, ומתראיינים כנגדה תחת כל עץ רענן, מה שחשוב זה שתהיה משטרה נקייה.

חי בר-אל: וזה צריך להיות חשוב גם לך.

חי בר-אל: זאת אומרת, לא לשמוח על הדיון הזה כדי להסביר לנו שהכול בסדר, אלא לשמוח על הדיון הזה כדי לשמוע את הביקורת ולנסות לתקן.

יואב קיש: טוב.

חי בר-אל: ודבר אחרון.

יואב קיש: לא, תודה, אנחנו צריכים לעבור לדוברים הבאים.

חי בר-אל: יואב, בבקשה, דבר אחרון.

יואב קיש: בקצרה.

חי בר-אל: דבר אחרון, צריך להיות ברור, יותר לא צריכות להיות פעולות במחשכים.

חי בר-אל: אמון הציבור במשטרה הוא הכרחי, והוא דורש שהכול יתבצע באור יום.

חי בר-אל: ולכן אני חשוב שהקמת ועדת חקירה ממלכתית תביא לטובת המשטרה, לניקיונה.

יואב קיש: טוב, תודה.

יואב קיש: עורך דין שמואל שניידר, רצית לדבר?

יואב קיש: ויתרת.

יואב קיש: יש לנו את תומר נאור מהתנועה לאיכות השלטון.

יואב קיש: רוצה לדבר?

תומר נאור: שתי מילים.

יואב קיש: דקה, בבקשה.

תומר נאור: בקצרה, רק להתחבר לדברים שאמר חבר הכנסת סמוטריץ, לתחילתם ולסופם, אם אנחנו מדברים על אמון הציבור, אמון הציבור דורש קודם כול בדיקה פנימית של משטרת ישראל.

תומר נאור: וציפוף השורות האלה והתגובות המאוד אגרסיביות גם היום בוועדה וגם בתקשורת לכל שאלה לגיטימית שמגיעה מהציבור על משטרת ישראל היא מטרידה כשלעצמה.

תומר נאור: יכול להיות שלא קרה שום דבר, ויכול להיות שתהיה ועדת בדיקה פנימית קודם כול שתבדוק את הדברים כהווייתם ותפרסם את הדברים בפני הציבור, ונגלה שלא היה שום דבר.

תומר נאור: אנחנו נמצאים בשנה מאוד רגישה מבחינת חשיבות אמון הציבור במערכת אכיפת החוק כולה – לא רק במשטרה, אלא גם בפרקליטות ובמוסד היועץ המשפטי לממשלה.

תומר נאור: אנחנו לא יכולים כחברה חפצת חיים להרשות לעצמנו שיוטל דופי בעבודת גורמי אכיפת החוק, שהולכים השנה לשנה של קבלת החלטות סופר חשובות, קריטיות, אולי מהחשובות בתולדות המדינה.

תומר נאור: וזה מתחיל באיזושהי הסתכלות פנימה, ושתתמנה ועדת בדיקה פנימית, תציג את המסקנות שלה בפני הציבור, לא בהודעות לתקשורת - - -

יואב קיש: אתה בעד ועדת בדיקה?

תומר נאור: בוודאי שאנחנו בעד זה.

יואב קיש: לא, כי אמרת שאתה לא רוצה להטיל - - -

לאה פדידה: ברור.

לאה פדידה: זה גוף ציבורי.

לאה פדידה: במקום שיש ספק – אין ספק.

תומר נאור: בוודאי שאני בעד.

תומר נאור: וביקורת פנימית.

יואב קיש: טוב.

בצלאל סמוטריץ': כל ביקורת זה אתם רוצים לפגוע בשלטון החוק.

לאה פדידה: ביקורת היא דבר חשוב.

תומר נאור: במשפט, בבקשה, יואב.

תומר נאור: התחושה כרגע היא שהודפים ביקורת מבחוץ, ולא מסתכלים פנימה.

תומר נאור: ולפני שאנחנו הולכים אולי לוועדות חקירה ממלכתיות, חשוב שקודם כול יצא איזשהו מסמך מסודר, לא באיזשהם הודעות לתקשורת - - -

יואב קיש: תודה.

יואב קיש: אנחנו לקראת סיום הדיון.

יואב קיש: אני מבקש מעורך דין שי ניצן, פרקליט המדינה, רצית להגיד עוד כמה דברים.

יואב קיש: בבקשה.

לאה פדידה: שאו תזים את החששות או - - -

אורן אסף חזן: מיקי לוי לא מדבר?

יואב קיש: לא, הוא לא רצה.

יואב קיש: בבקשה.

שי ניצן: היו כאן הרבה מאוד שאלות, שמטבע הדברים אין לי מספיק זמן.

מיקי לוי: אני נותן את הזמן שלי לפרקליט המדינה.

יואב קיש: אתה לא רצית לדבר.

מיקי לוי: אני רוצה לדבר.

מיקי לוי: אני רוצה לדבר בסוף, אחרי כל מיני כאלה שתוקפים את מערכת אכיפת החוק.

יואב קיש: אז אין סוף.

יואב קיש: אתה היית אחרון חברי הכנסת, לא רצית לדבר, איבדת את זכותך.

אורן אסף חזן: יאללה, די עם הדמגוגיה בשקל, גם להם מגיעה ביקורת.

מיקי לוי: אורן, שב, שב בשקט - - - ראיתי אתכם בסדרת חוקים, איך תקפתם את מערכת אכיפת החוק.

מיקי לוי: אתם נוראים.

יואב קיש: מיקי, תודה.

אורן אסף חזן: כשיש לנו ביקורת אני גם יודע להגיד אותה.

מיקי לוי: ביקורת גם אני יודע להעביר.

אורן אסף חזן: אל תבלבל את המוח.

אורן אסף חזן: מספר לנו סיפורים.

יואב קיש: מיקי, תודה רבה.

יואב קיש: בבקשה, שי ניצן.

שי ניצן: התחלתי לומר שהיו כאן עשרות שאלות, שמטבע הדברים אין לי זמן להשיב על הכול.

שי ניצן: אבל אני רוצה להגיד כמה דברים שחשוב לי, וחלקם זה יהיה תשובה לזה.

שי ניצן: תראו, יש כאן נושא דיון ספציפי.

שי ניצן: בהזדמנות חגיגית זו, בעיקר חברי הכנסת סמוטריץ ועוד חברי כנסת, פתחו באני לא יודע איך לקרוא - -

לאה פדידה: תיבת פנדורה.

שי ניצן: - - פתחו ומנו כל מיני נושאים שאין שום קשר ביניהם אחד לשני, למעט קשר אחד – טענות נגד המשטרה במגוון תחומים.

בצלאל סמוטריץ': ביחידה מאוד מסוימת.

שי ניצן: אתם לא רוצים אז אני לא אדבר.

בצלאל סמוטריץ': לא, אבל תהיה הגון, אל תשים לי מילים בפה.

מיקי לוי: אבל תיתנו לו לדבר.

מיקי לוי: נו, תיתנו לו לדבר, הוא ישב בשקט.

יואב קיש: בוא ניתן לו.

יואב קיש: בצלאל, אם הוא יתייחס אישית – מה שאני מבקש ממך, תשתדל לא להתייחס אישית לחברי הכנסת, ואז לא יהיו פידבקים.

יואב קיש: תגיד על השאלות, זה יהיה הכי טוב.

יואב קיש: ואני מבקש מכם לא להפריע, אנחנו מסיימים את הדיון.

שי ניצן: אין בעיה.

שי ניצן: היו חברי כנסת, בלי להתייחס אישית, שמנו רשימה של נושאים, שהדבר היחיד שמשותף בינם לבין נושא הדיון זה טענות נגד משטרת ישראל במגוון תחומים.

שי ניצן: עכשיו, אני לא חושב שמשטרת ישראל היא צדיק מושלם, גם הפרקליטות היא לא צדק מושלם, ודאי שאנחנו טועים בדברים מסוימים.

שי ניצן: אבל אין לי שום יכולת, ואני חושב שזה לא רציני בהזדמנות חגיגית זאת, להעלות - - -

אורן אסף חזן: תענה לטענות שקשורות לדיון.

יואב קיש: אורן, אני קורא לך לסדר פעם ראשונה.

אורן אסף חזן: אבל שיענה לטענות – רגע, היושב-ראש.

יואב קיש: לא, אתה לא מתפרץ.

אורן אסף חזן: תגיד לו שיענה לטענות שכן קשורות לדיון.

יואב קיש: אתה לא מתפרץ עכשיו.

יואב קיש: אתה לא מתפרץ.

יואב קיש: בבקשה.

אורן אסף חזן: שיענה למה שקשור.

יואב קיש: אורן, אתה בקריאה פעם שנייה.

יואב קיש: אתה פעם שנייה.

יואב קיש: בבקשה.

אורן אסף חזן: הוא הולך איתנו ככה.

שי ניצן: אני לא חושב שאפשר במסגרת כזאת להתייחס – למשל, הפנו אליי שאלות על בני משפחה של קציני משטרה.

שי ניצן: אין לי מושג.

שי ניצן: אני לא יודע איפה הילדים של מני יצחקי ואני לא יודע איפה הילדים של קצינים אחרים.

שי ניצן: ואם יש טענות בדבר הזה, אז אפשר להעלות אותן באופן מסודר, צריך להביא אולי את ראש אגף משאבי אנוש של המשטרה ולשאול אותו.

שי ניצן: אין לי שמץ מושג.

שי ניצן: אני באתי לכאן לדיון מאוד ספציפי.

שי ניצן: עכשיו, תפסה אותי דווקא אמירה של אחד מחברי הכנסת, אני לא אגיד, שאמר: תסתכל לנו בעיניים ותגיד לנו, האם באמת לא הייתה השפעה לחוסר שביעות הרצון של המשטרה מזה שרוצים למנות מישהו שהוא מחוץ לשורות המשטרה?

שי ניצן: לשאלה הזאת זה הדבר הכי קל לי לענות.

שי ניצן: התשובה היא חד משמעית – והנה, אני מסתכל לך בעיניים – אני בטוח שלא הייתה השפעה, מן הטעם הפשוט, שמי שיזם את כל הפנייה הזאת ליועץ המשפטי לממשלה לא הייתה המשטרה; מי שביקש מראש אח"מ דאז שיביא לו מידע זה היועץ המשפטי לממשלה, וראש אח"מ חייב לציית לדבר הזה; ומי שאחרי שהביא את המידע, לא נתנו להם מדרך רגל בדבר הזה, זה משטרת ישראל.

שי ניצן: הבדיקה נוהלה, בדיוק בגלל הסיבה הזאת, ללא שום קשר למשטרת ישראל.

שי ניצן: הייתה בדיקה, כמו שאמרתי, של שלושה חודשים, על ידי אנשי פרקליטות וייעוץ משפטי לממשלה.

שי ניצן: ולכן אין לי ספק – יכול להיות שהיה חוסר שביעות רצון, אני יודע שפנו מפכ"לים לשעבר ואמרו: צריך למנות מפכ"ל - - -

אורן אסף חזן: איך קורה שתיק שנסגר נפתח שוב?

יואב קיש: אורן, אתה יוצא החוצה.

אורן אסף חזן: לא, אבל למה הוא מתחמק מלענות.

יואב קיש: אורן, אתה בקריאה שלישית.

יחיאל חיליק בר: דווקא - - -

יואב קיש: חיליק, אתה בקריאה ראשונה.

אורן אסף חזן: לא, שיענה על נושא הדיון.

יואב קיש: תוציאו אותו, בבקשה.

יואב קיש: תוציאו את אורן.

אורן אסף חזן: איך קורה שתיק שנגנז נפתח שוב?

מיקי לוי: אורן, מזמן לא יצאת.

יואב קיש: חיליק, אתה בקריאה ראשונה.

אורן אסף חזן: גנזתם את התיק לגל הירש, פתחתם אותו כשרצו למנות אותו להיות מפכ"ל.

אורן אסף חזן: איך זה קורה?

יואב קיש: תוציאו את אורן, בבקשה.

יואב קיש: תודה, תודה.

מיקי לוי: הטלוויזיות פעלו?

מיקי לוי: הכול בסדר?

מיקי לוי: זהו.

אורן אסף חזן: מה זה קשור לטלוויזיות?

מיקי לוי: אנחנו מכירים אותך, אורן.

לאה פדידה: האם תיק גנוז זה כדין תיק סגור?

יואב קיש: בבקשה.

אורן אסף חזן: נציג משטרת ישראל, מיקי לוי.

מיקי לוי: נכון.

מיקי לוי: ואני גאה בזה, אורן.

יואב קיש: חברים, אנחנו מסכמים את הדיון.

אורן אסף חזן: לפחות אתה מנצל משהו.

מיקי לוי: אני אומר, אני גאה בזה.

מיקי לוי: אני גאה בזה.

יואב קיש: אורן, מספיק.

יואב קיש: תוציא אותו בבקשה.

אורן אסף חזן: "פקה-פקה".

מיקי לוי: מי שמדבר.

מיקי לוי: (חבר הכנסת אורן חזן יוצא ממליאת הוועדה.

מיקי לוי: )

יואב קיש: תודה.

יואב קיש: בבקשה, תמשיך.

שי ניצן: אני לא מבקש שתסמכו על מה שאני אומר כי אני בתפקיד כזה או אחר.

שי ניצן: יש כאן עובדות, ועם העובדות קשה להתווכח.

שי ניצן: העובדות מראות שהמשטרה, בכל מהלך הבדיקה היה יום אחד שפנו אליה, היא הביאה את מה שהיא התבקשה, ואחרי כן היא לא הייתה מעורבת.

חי בר-אל: לא נכון.

חי בר-אל: לא נכון.

חי בר-אל: פשוט לא נכון.

יואב קיש: סליחה, תוציאו אותו החוצה בבקשה.

יואב קיש: תוציאו אותו החוצה.

יואב קיש: אין לו שלוש קריאות, לא מפריעים עכשיו.

יואב קיש: בבקשה, תמשיך.

שי ניצן: ולכן לשאלה הזאת קל לי.

שי ניצן: עכשיו, אני רוצה להגיד עוד מילה: כל הדיבורים על סיכול ממוקד – משטרת ישראל, לפחות מהיכרותי, עובדת, יש לה שיטות עבודה עם נהלים, עם בקרות.

שי ניצן: עכשיו, אני לא אומר שאין תקלות.

שי ניצן: היו תקלות גם על מידע ששכב, למרות שלא היה צריך לשכב, בפרשה אחרת.

שי ניצן: ודאי שיש תקלות.

שי ניצן: יש סיפורים של מדובבים שמגיעים לבית משפט – יש תקלות.

שי ניצן: השאלה היא לא אם יש תקלות.

שי ניצן: ארגון של 30,000 איש שעודד – ברור.

שי ניצן: הרי גם יש אנשים שעושים עבירות פליליות בארגון הזה ובשביל זה הקימו את מח"ש.

שי ניצן: השאלה היא לא זו.

שי ניצן: השאלה אם יש חלילה מלמעלה כוונת זדון, האם מישהו באמת תופר תיק?

שי ניצן: ואני אומר לכם, אני שומע את הסיפורים האלה על תפירת תיקים מזה 30 שנה שאני במערכת.

שי ניצן: זה פשוט מופרך בעיניי.

שי ניצן: אני יודע איך אנחנו עובדים, אנחנו מתייחסים רק לראיות.

שי ניצן: אני שמעתי שאנחנו תופרים תיקים לערבים, ושאנחנו תופרים תיקים לימין ותופרים תיקים לשמאל, ולאשכנזים ולספרדים ואני לא יודע מה.

שי ניצן: אני אומר לכם באחריות, ושוב, בעיניי אלה פשוט טענות מופרכות: לגל הירש לא תפרו שום תיק.

שי ניצן: רצו למנות אותו לתפקיד הכי בכיר במשטרה, היה מידע, ועצם העובדה שהחליטו לעבור מבדיקה לחקירה היא בגלל שהיה חומר שהגיעו למסקנה שמצדיק לברר את האמת.

שי ניצן: עכשיו, למה זה לוקח כל כך הרבה זמן?

שי ניצן: יש לזה תשובות, אני אמרתי ליושב-ראש שאנחנו לא מתכוונים כמובן להיכנס לתיק.

שי ניצן: אבל במילה אחת, תיק עם חיקורי דין ממדינות זרות, צריך להבין, זה בכלל לא תלוי בנו.

שי ניצן: ותיקים בין-לאומים, אנחנו תלויים במדינות הזרות.

שי ניצן: אז זו אחת הסיבות, יש עוד כמה, אבל אני לא אכנס.

שי ניצן: עכשיו, כואב לי על כל יום של חקירה מעבר לנדרש, זה נכון.

שי ניצן: מצד שני, יש לנו אחריות לברר את האמת.

שי ניצן: ובמובן הזה כל האזרחים שווים.

שי ניצן: גם אם הם היו תתי-אלופים, גיבורי ישראל, גם אם הם היו אדם פשוט, יש לנו חובה לברר.

שי ניצן: אני מאוד מקווה שהתיק הזה, ואנחנו מנסים לזרז במה שתלוי בנו, ייגמר במהרה בימינו בטווח סביר, ואז אנחנו נפרסם.

שי ניצן: ואני אומר לכם: יש הרבה מאוד דיסאינפורמציה.

יחיאל חיליק בר: מה זה סביר?

יחיאל חיליק בר: תן לנו רק זמן.

יחיאל חיליק בר: מה זה סביר בערך?

יחיאל חיליק בר: חודש, חצי שנה?

שי ניצן: אני לא יודע.

יואב קיש: טוב, תודה.

שי ניצן: עוד משפט אחד.

יואב קיש: משפט, כן.

שי ניצן: יש הרבה דיסאינפורמציה.

שי ניצן: אני חושב שהודעות רשמיות של המשרד – אמר היושב-ראש שאנחנו לא ידענו?

שי ניצן: הראיתי לכם הודעה מ-30 באוגוסט 2015 שאומרת את הכול.

שי ניצן: חברים, יש לנו בעיה, פינו חסום, אנחנו לא חברי כנסת.

שי ניצן: אמר חבר כנסת אחד שאני מתייחס בשוויון נפש.

שי ניצן: אז נכון, אני לא מתלהם ואני לא צועק.

שי ניצן: נכון, זו דרכי.

שי ניצן: אני מדבר ואני משתדל לדבר - - -

בצלאל סמוטריץ': - - -

יואב קיש: טוב, לא לא.

שי ניצן: אבל אני אומר לך שטענות חמורות כמו שנשמעו כאן בעיניי זה לא ראוי להטיח.

שי ניצן: אמרה חברת כנסת אחת: מההקלטות עולה שרצו לתפור תיק.

שי ניצן: אז אני מכיר את ההקלטות, כי שלחו לי את ההקלטות, ואני אומר לך שקראתי אותן בעיון רב – לא עולה שום רצון לתפור תיק ושום דבר דומה.

נורית קורן: איך ההקלטות יצאו החוצה?

מיקי לוי: גיא ניר.

בצלאל סמוטריץ': שי, חייבטוב.

שי ניצן: וחבל, יש משפט של חז"ל, מה צריכים לעשות חכמים.

שי ניצן: אני חושב שצריך להיזהר לפני שמטיחים - - -

יואב קיש: טוב, תודה.

יואב קיש: לא, חברים, אנחנו הגענו - - -

יחיאל חיליק בר: - - -

יואב קיש: אני אגיד לך עכשיו.

לאה פדידה: לא, אבל השאלה - - -

יחיאל חיליק בר: אני רוצה תשובה בכן ולא.

יואב קיש: לא, זה לא ייגמר.

לאה פדידה: אם יש אינפורמציה, למה לא - - - על בדיקה.

לאה פדידה: לא יהיה לנו יותר חששות.

יואב קיש: חברת הכנסת פדידה, בסדר.

יחיאל חיליק בר: - - -

יואב קיש: חברים, אני רוצה להגיד ככה.

יחיאל חיליק בר: התשובה שהוא נתן לי הייתה ישירה.

יחיאל חיליק בר: אני רק רוצה להגיד - - -

שי ניצן: לא התייחסתי לאף חבר כנסת.

יחיאל חיליק בר: לא, אליי.

יחיאל חיליק בר: אמרת לחבר כנסת שביקש להסתכל בעיניים.

יחיאל חיליק בר: אז אני רק שואל ופעם אחרונה: אתה כפרקליט המדינה יכול להסתכל לנו בעיניים, ולהגיד שלהחלטה של השר לביטחון הפנים למנות מפכ"ל מחוץ לשורות המשטרה לא הייתה שום השפעה בתוך המשטרה, לא על ייזום החקירה, לא על התנהלותה ולא על הסחבת?

אמיר אוחנה: מה פתאום, הוא לא אומר את זה.

יואב קיש: לא, עצור.

יואב קיש: אתה חוזר על כל הדיון מהתחלה.

יואב קיש: תודה.

יחיאל חיליק בר: הוא אמר, לא.

יואב קיש: חברים, אני גם רוצה שנצביע.

יואב קיש: אני מבקש רגע תשומת לב.

יואב קיש: חיליק ומיקי, אני מסכם את הדיון, ואני רוצה להגיד: בדיון הזה התחלתי באמת בנושא - - -

לאה פדידה: ממשפט שאומר "סידרתי לך את המפכ"לות" כן עולה חשש - - -

יואב קיש: חברת הכנסת פדידה, עכשיו זה מפריע.

מיקי לוי: תגידי לי, מאיפה - - - תשאלי את מני.

יואב קיש: פדידה, אנחנו רוצים להצביע, מספיק.

יואב קיש: אני רוצה להגיד ככה בצורה הכי ברורה: אנחנו דיברנו פה על מספר דברים, עלו פה באמת שאלות קשות שחברי כנסת העלו, גם לך, פרקליט המדינה, וגם לך, ניצב סיסו.

יואב קיש: אני שמח לשמוע שאתם סמוכים ובטוחים – אתם אומרים: עושים טעויות, אבל באמת באמירה מאוד חזקה – שאין לנו מה לחשוש.

יואב קיש: ואני הולך עם זה קדימה.

יואב קיש: אני מקבל את זה, אבל אני אומר:

יואב קיש: אם אין לנו ממה לחשוש – אני אומר את זה גם לכם, כי אני בטוח שיבואו אחרי זה אלינו בטענות – גם לכם אין ממה לחשוש.

יואב קיש: ואם אנחנו נחליט פה על הקמת ועדת בדיקה או ועדת חקירה, אין מה לחשוש, כי המצב טוב וההליך הוא ראוי, ולשם צריך לכוון.

מיקי לוי: באיזה סמכות?

מיקי לוי: - - - היועצת המשפטית.

מיקי לוי: מה פתאום ועדת חקירה?

יואב קיש: אני מקריא את ההחלטה.

מיקי לוי: רגע, אני רוצה להתייעץ.

מיקי לוי: סליחה.

בצלאל סמוטריץ': תוכל להצביע נגד.

יואב קיש: מיקי, מיקי, אתה יכול להצביע נגד.

מיקי לוי: לא, לא, אני רוצה ייעוץ משפטי.

יואב קיש: אתה תקבל אחרי שאני אקריא.

מיקי לוי: לא.

יואב קיש: טוב, מיקי, אתה בקריאה לסדר פעם ראשונה.

מיקי לוי: אתה לא יכול.

יואב קיש: אני יכול.

מיקי לוי: אתה לא יכול.

יואב קיש: אני מציע הצעה להצבעה, ואתה תקבל ייעוץ משפטי.

יואב קיש: החלטת ועדת הפנים והגנת הסביבה של הכנסת – סיכום דיון בנושא: "חשש משימוש בחקירות רדומות לטובת סיכול פוליטי".

יואב קיש: הוועדה מביעה דאגה עמוקה - - -

מיקי לוי: - - -

יואב קיש: אני מסכם את הדברים איך שאני הבנתי בדיון הזה, ואתה רשאי להצביע נגד, וגם תקבל ייעוץ משפטי.

מיקי לוי: אבל לפני ההצבעה, אדוני.

יואב קיש: הוועדה מביעה דאגה עמוקה - - -

מיקי לוי: אסור לך.

יואב קיש: אנשים עוד לא יודעים על מה מדובר, תן לאנשים להקשיב.

מיקי לוי: אבל אתה רוצה להצביע.

יואב קיש: אני לא מיד מצביע.

יואב קיש: הוועדה מביעה דאגה עמוקה מהתנהלות במקרי חקירה שונים, כפי שבאה לידי ביטוי בפרסומים שונים.

יואב קיש: הוועדה מאמינה כי יש לבחון את התנהלות מערכות האכיפה הרלוונטיות, ולכן קוראת לשרי המשפטים וביטחון הפנים להקים ועדת בדיקה ממשלתית בראשות שופט, עם סמכויות של ועדת חקירה ממלכתית, לפי סעיף 8א לחוק הממשלה באופן מיידי לנושא הנ"ל.

יואב קיש: הוועדה תתחיל לקדם בעצמה הקמת ועדת חקירה פרלמנטרית בנושא הנ"ל, ותעצור את ההליך רק אם אכן תוקם בדיקה של ועדת חקירה ממשלתית כאמור.

יואב קיש: זה בעצם המסר, שאנחנו רוצים שהנושא הזה ייבדק.

יחיאל חיליק בר: אפשר תוספת אחת קטנה?

יואב קיש: רגע, אני אתן קודם כול ליועצת המשפטית שתגיד.

יואב קיש: אני בכלל חשבתי, ממה ששמעתי פה בדיון, שאנחנו יכולים להצביע עכשיו על הבקשה להקמת ועדת חקירה פרלמנטרית.

יחיאל חיליק בר: נכון, נכון.

מיקי לוי: אסור.

יואב קיש: אמרה לי היועצת המשפטית: מכיוון שזה לא בסדר-יום – אסור.

מיקי לוי: נכון.

יואב קיש: זו לא הצבעה על הקמת ועדת חקירה פרלמנטרית.

לאה פדידה: להתחיל לקדם.

יואב קיש: אבל יש פה מסר מאוד ברור, מיקי, ואני חושב שאתה יכול לקרוא אותה ולהבין אותה.

יואב קיש: יש לעוד מישהו שאלה לגבי ההחלטה?

יחיאל חיליק בר: רק כתוספת.

מיקי לוי: אבל תן לה לדבר.

יחיאל חיליק בר: אני חושב שראוי, גם לטובת המערכת וגם בשביל חייו וכבודו של גל הירש, שהוועדה תקרא לסיים את החקירה באופן הכי זריז - - -

יואב קיש: אני מסכים.

יואב קיש: אני מסכים.

יואב קיש: כמו שאמרת, גל הירש, המועמדות שלו סוכלה לפני שלוש שנים.

מיקי לוי: אתה לא יכול.

מיקי לוי: פרקליט המדינה גם לא יכול להתחייב לך.

יואב קיש: אני מאוד מקווה שהיום זה לא יקרה.

יואב קיש: ואני מקווה שהאמת תצא, ושתחליטו כבר לכאן או לכאן, אבל תחליטו.

יואב קיש: זה הופך להיות עינוי דין.

יחיאל חיליק בר: שאנחנו קוראים למשטרת ישראל לקבל החלטה בנושא.

בצלאל סמוטריץ': יואב, תוסיף משפט, שקוראים - - -

יחיאל חיליק בר: או לגנוז את התיק - - -

יואב קיש: קוראים למשטרת ישראל לזרז את החלטותיה בנושא חקירת גל הירש.

יואב קיש: זה המשפט.

יואב קיש: רשמתם?

אמיר אוחנה: רגע - - - עוד חקירות במשטרת ישראל על העניין הזה או שזה בידיים של פרקליט המדינה?

יואב קיש: לא, זה עוד לא הגיע לפרקליטות.

יואב קיש: עוד אין מסקנות חקירה.

אמיר אוחנה: החקירה הסתיימה או לא?

יואב קיש: לא.

יואב קיש: קוראים למשטרת ישראל לסיים בהקדם האפשרי את החקירה בנושא גל הירש.

יואב קיש: חברים, ההחלטה ברורה?

יואב קיש: אתה רוצה שאלה ליועצת המשפטית?

מיקי לוי: שאלתי אותה.

איילת לוי-נחום: התהליך של הקמת ועדת חקירה פרלמנטרית מופיע בתקנון הכנסת בסעיף 128.

איילת לוי-נחום: לפי התקנון יכול חבר כנסת ומי שאינו שר או סגן שר או ועדה מוועדות הכנסת.

איילת לוי-נחום: לעמדתי, החלטה על הקמת ועדת חקירה פרלמנטרית - -

יואב קיש: דורשת סדר-יום.

איילת לוי-נחום: שנייה, אני אסביר.

איילת לוי-נחום: - - כשהיא מובאת בהצבעה על ידי ועדה מוועדות הכנסת, ואנחנו בוועדה מוועדות הכנסת, צריכה להיות בסדר-היום של הוועדה לפני החלטה על הצבעה כזו.

איילת לוי-נחום: ולכן אין יכולת לוועדת הפנים כרגע, מאחר שהנושא לא הובא בסדר-היום, להצביע על הקמת ועדת חקירה פרלמנטרית.

יואב קיש: ולגבי ההחלטה הזו, היא לגיטימית לגמרי לקבל אותה?

איילת לוי-נחום: לגבי ההחלטה הזו, ככל שאין בה המלצה - - -

לאה פדידה: לקדם.

איילת לוי-נחום: לקדם זה עניין אחד, והוא כללי יותר.

איילת לוי-נחום: ככל שאין בה המלצה - - -

יואב קיש: נכון.

יואב קיש: אני אומר בצורה הכי ברורה, כדי שיהיה ברור: אם אנחנו לא נראה מהלך ממשלתי של השרים, אנחנו נקבע דיון נוסף עם סדר-יום של הקמת ועדת חקירה.

איילת לוי-נחום: - - - זו לא החלטה קונקרטית כרגע של הוועדה.

יואב קיש: נכון.

יואב קיש: מי בעד ההחלטה?

יואב קיש: שירים את ידו.

לאה קריכלי: 6.

יואב קיש: מי נגד?

יואב קיש: 1.

יואב קיש: בעד – רוב

יואב קיש: הצעת הוועדה נתקבלה.

יואב קיש: 1-6.

יואב קיש: ההחלטה התקבלה.

יואב קיש: הישיבה נעולה.

יואב קיש: תודה רבה.